qundao/data-zh-poetry huggingface dataset:
用香字遗李恭叔
作者：敖陶孙
朝代：宋

我无令君三日香，瘦鹤为躯龟作肠。
薄寒中人曳两縰，独吟猗那遗我将。
忆从两脚万里回，政坐羣儿相谤伤。
朅来一见老柱史，城郭落落岿灵光。
安得与君寿六龙，探借千岁北斗浆。
却乘斑虬访月窟，尽斫恶树无留藏。
天风泠泠吹佩环，洞视碧落豁四旁。
下方应奉正三入，闲置可怜青琐窗。
用香字遗李恭叔
作者：敖陶孙
朝代：宋

我无令君三日香，瘦鹤为躯龟作肠。薄寒中人曳两縰，独吟猗那遗我将。忆从两脚万里回，政坐群儿相谤伤。朅来一见老柱史，城郭落落岿灵光。安得与君寿六龙，探借千岁北斗浆。却乘斑虬访月窟，尽斫恶树无留藏。天风泠泠吹佩环，洞视碧落豁四旁。下方应奉正三入，闲置可怜青琐窗。
病中用杜工部江村韵
作者：敖陶孙
朝代：宋

早岁纵横论九流，中年往往爱清幽。
细观梦境皆争鹿，静遣机心欲狎鸥。
池上贪閒临晋帖，灯前抱病看吴鈎。
山林钟鼎从天赋，言志俱惭点与求。
病中用杜工部江村韵
作者：敖陶孙
朝代：宋

早岁纵横论九流，中年往往爱清幽。细观梦境皆争鹿，静遣机心欲狎鸥。池上贪閒临晋帖，灯前抱病看吴钩。山林钟鼎从天赋，言志俱惭点与求。
登苏台用袁宪韵赠两赵提干
作者：敖陶孙
朝代：宋

胜赏多从暇日违，眼中朋友欲星稀。退休不复思三顾，能赋犹堪广七依。游鹿台前空逝水，栖乌曲里只斜晖。书生怀古真痴绝，看尽闲云入栋飞。
登苏台用袁宪韵赠两赵提干
作者：敖陶孙
朝代：宋

胜赏多从暇日违，眼中朋友欲星稀。
退休不復思三顾，能赋犹堪广七依。
游鹿台前空逝水，栖乌曲裏只斜晖。
书生怀古真痴绝，看尽闲云入栋飞。
皋亭山
作者：敖陶孙
朝代：宋
体裁：七言律诗

樵路萦连入翠微，清泉白石可忘机。云中犬吠刘安过，树杪春深望帝归。白鹤肯留华表语，苍官合受锦衣围。珠襦玉柙今何许，一笑人间万事非。
短歌赠临安友人
作者：敖陶孙
朝代：宋

素丝冲尘化为墨，老人双鬓无由黑。俗儿翻手候炎凉，惟有君心比霜雪。破窗草亢风雨寒，梦游帝乡虎当关。枯鱼对酒泪溅俎，雄剑夜吼铜花乾。二十辞家颜色故，春心不语弦解语。借君古镜施铅华，含羞独泣罗房雨。青天中开多不平，少年裘马如流星。千金无处买侠骨，坐念岁月空峥嵘。
短歌赠临安友人
作者：敖陶孙
朝代：宋

素丝衝尘化为墨，老人双鬓无由黑。
俗儿翻手候炎凉，惟有君心比霜雪。
破窗草亢风雨寒，梦游帝乡虎当关。
枯鱼对酒泪溅俎，雄剑夜吼铜花干。
二十辞家颜色故，春心不语絃解语。
借君古镜施铅华，含羞独泣罗房雨。
青天中开多不平，少年裘马如流星。
千金无处买侠骨，坐念岁月空峥嵘。
秋日杂兴
作者：敖陶孙
朝代：宋

凉飔动空谷，振我庭树枝。鲜荣忽颦蹙，颜色惨不怡。节序一如此，明当戒裘衣。寒虫劝机杼，敦迫不贷时。汝意固可尚，我机坐无丝。昼气差小祥，夜气益以清。林端动华彩，初月当我楹。涧光若翻鹤，草露如栖萤。揽衣一徙倚，肝鬲涵空明。一室噤众籁，寂寥无人声。落叶忽堕瓦，忧心还独惊。客从湘中来，问我手中松。当时一寸根，翥霄作鸾龙。子可爇我鼎，肪可泽我容。松今已如此，而况种树翁。寄声十八丈，法当理归筇。阵云起西北，中原暗黄尘。岂无匡时算，无路不得陈。书生亦过计，夜夜占天文。匣剑似识时，中宵哑然鸣。我亦发悲歌，沾衣涕从横。昨日尚絺绤，今日便衾帟。在公不关白，故故出不测。乡来三丈热，变灭在倏忽。蓬根爽然醒，凉意满巾帻。团扇岂办此，羞涩谢陋质。不必待秋来，理宜长弃掷。
秋日杂兴·其一
作者：敖陶孙
朝代：宋
体裁：古风

凉飔动空谷，振我庭树枝。鲜荣忽颦蹙，颜色惨不怡。节序一如此，明当戒裘衣。寒虫劝机杼，敦迫不贷时。汝意固可尚，我机坐无丝。
秋日杂兴·其三
作者：敖陶孙
朝代：宋
体裁：古风

客从湘中来，问我手中松。当时一寸根，翥霄作鸾龙。子可爇我鼎，肪可泽我容。松今已如此，而况种树翁。寄声十八丈，法当理归筇。
秋日杂兴·其二
作者：敖陶孙
朝代：宋
体裁：古风

昼气差小祥，夜气益以清。林端动华彩，初月当我楹。涧光若翻鹤，草露如栖萤。揽衣一徙倚，肝鬲涵空明。一室噤众籁，寂寥无人声。落叶忽堕瓦，忧心还独惊。
秋日杂兴·其五
作者：敖陶孙
朝代：宋
体裁：古风

昨日尚絺绤，今日便衾帟。在公不关白，故故出不测。乡来三丈热，变灭在倏忽。蓬根爽然醒，凉意满巾帻。团扇岂办此，羞涩谢陋质。不必待秋来，理宜长弃掷。
秋日杂兴·其四
作者：敖陶孙
朝代：宋
体裁：古风

阵云起西北，中原暗黄尘。岂无匡时算，无路不得陈。书生亦过计，夜夜占天文。匣剑似识时，中宵哑然鸣。我亦发悲歌，沾衣涕从横。
秋日杂兴凄其岁晚不胜乡国坟墓之情再得四篇赠宗之毋以示他人也·其一
作者：敖陶孙
朝代：宋
体裁：古风

邻曲竟还往，岁除当馈分。作我淡生活，小龙破密云。天机亦良勤，错综合瘁芬。松柏青始独，苕华黄已芸。
竹閒新辟一地可坐十客用前韵刻竹上
作者：敖陶孙
朝代：宋

竹君得姓起何代，渭川鼻祖兹云来。主人好事富千埒，日报平安知几回。平生好山仍好画，意匠经营学盘马。别裁斗地规摩围，自汲清池行播洒。一杯寿君三径成，请君静听风来声。醉眠煮得石根烂，以次平章身与名。
竹閒新闢一地可坐十客用前韵刻竹上
作者：敖陶孙
朝代：宋

竹君得姓起何代，渭川鼻祖兹云来。
主人好事富千埒，日报平安知几迴。
平生好山仍好画，意匠经营学盘马。
别裁斗地规摩围，自汲清池行播洒。
一杯寿君三径成，请君静听风来声。
醉眠煮得石根烂，以次平章身与名。
绝句
作者：敖陶孙
朝代：宋
体裁：五言绝句

霜风欺断柳，星月爱平芜。船暖知村近，钟寒想寺孤。
续薄薄酒
作者：敖陶孙
朝代：宋

薄薄酒，胜斋蔬。粗粗布，胜无襦。丑妻恶妾胜鳏孤。叱涂呵道驱高车，何如醉归连臂行相扶。巍冠束带商唐虞，何如北窗散发拥腹千爬梳。金樽瓦盆酒如一，食芹差可无彫胡。名尧字孔相号呼，百年蝼蚁同丘墟。朝为卿相暮匹夫，青黄蚤失沟中枯。锥利未必贤椎愚，左圆右方徒区区。不如浊酒三杯对丑妇，荆钗布裙相媚妩。
续薄薄酒
作者：敖陶孙
朝代：宋

薄薄酒，胜斋蔬。
粗粗布，胜无襦。
丑妻恶妾胜鳏孤。
叱涂呵道驱高车，何如醉归连臂行相扶。
巍冠束带商唐虞，何如北窗散髮拥腹千爬梳。
金樽瓦盆酒如一，食芹差可无雕胡。
名尧字孔相号呼，百年蝼蚁同丘墟。
朝为卿相暮匹夫，青黄蚤失沟中枯。
锥利未必贤椎愚，左圆右方徒区区。
不如浊酒三杯对丑妇，荆钗布裙相媚妩。
自笑
作者：敖陶孙
朝代：宋

抱瓮终焉与世迷，斲轮久矣叹吾衰。江南未必无佳士，海内何由得二儿。不共施梁争折角，却思陶谢与同时。歌成未免傍人笑，农马虽专技已卑。
自笑
作者：敖陶孙
朝代：宋

抱瓮终焉与世迷，斲轮久矣嘆吾衰。
江南未必无佳士，海内何由得二儿。
不共施梁争折角，却思陶谢与同时。
歌成未免傍人笑，农马虽专技已卑。
至日记见简辅汉卿二首
作者：敖陶孙
朝代：宋

满窗晴旭散轻埃，报答生成只酒杯。篇什正须今日用，岁时偏傍俗人来。轻舠上藕泥初拭，小巷争鱼臭不开。试作横竿权土炭，聊从夜半候阳回。枕上吟哦安意好，新诗自觉鬼神扶。遥传旧岁无多子，皆试新衣是早图。天下自须胡伯始，江东只在管夷吾。乡山此际当治麦，误矣为文效两都。
至日记见简辅汉卿二首·其一
作者：敖陶孙
朝代：宋
体裁：七言律诗

满窗晴旭散轻埃，报答生成只酒杯。篇什正须今日用，岁时偏傍俗人来。轻舠上藕泥初拭，小巷争鱼臭不开。试作横竿权土炭，聊从夜半候阳回。
至日记见简辅汉卿二首·其二
作者：敖陶孙
朝代：宋
体裁：七言律诗

枕上吟哦安意好，新诗自觉鬼神扶。遥传旧岁无多子，皆试新衣是早图。天下自须胡伯始，江东只在管夷吾。乡山此际当治麦，误矣为文效两都。
袁同史丈令赋所欲作醉皓堂诗以为后日数椽张本四老有袁谓乃其远祖云
作者：敖陶孙
朝代：宋

黄云护灵芝，丈人非独醉。萧然四鹤发，海鸟眩觞味。古来闭关人，学道用其意。滈池未返璧，政欠颓然睡。仙苗足风露，中有熏心厉。支颐得一笑，刘郎已为帝。乾坤重荡涤，奈何前星坠。昂藏君家老，招唤作许事。当筵就羽翼，颜色变韶稚。出山云怡怡，还山云泄泄。追思千载上，把酒足自慰。君堂定果耳，或者楼阁气。是间堪底用，万瓮盛醴齐。阿戎气如虎，神手了一世。政宜日无何，雪纻展鹄翅。高吟紫芝曲，四老恐欻至。
袁同史丈令赋所欲作醉皓堂诗以为后日数椽张本四老有袁谓乃其远祖云
作者：敖陶孙
朝代：宋

黄云护灵芝，丈人非独醉。
萧然四鹤髮，海鸟眩觞味。
古来闭关人，学道用其意。
滈池未返璧，政欠颓然睡。
仙苗足风露，中有熏心厉。
支颐得一笑，刘郎已为帝。
干坤重荡涤，奈何前星坠。
昂藏君家老，招唤作许事。
当筵就羽翼，颜色变韶穉。
出山云怡怡，还山云洩洩。
追思千载上，把酒足自慰。
君堂定果耳，或者楼阁气。
是间堪底用，万瓮盛醴齐。
阿戎气如虎，神手了一世。
政宜日无何，雪纻展鹄翅。
高吟紫芝曲，四老恐欻至。
谒卫参政
作者：敖陶孙
朝代：宋

顷年投诗卫左史，今年谒诗卫相公。
何方客子辟道路，诗卷长邀石浦风。
先生官职泥土如，万事尽付阿堵中。
天教权嬖表忠节，剑首一吷毫毛空。
祇今事业已如许，愿闻当时北归语。
面对手画真自知，十年绝口吾甚武。
谢安风流过王导，芙蓉王公窃其表。
从来雅志在东山，角巾不为筝歌老。
古人进寸退一尺，江草江花足自适。
功名时来不作难，雷动风行本无迹。
百姓相惊当历耳，三江五湖作疮痏。
百年天地亦悠悠，长镵老人泪如水。
侧傍湖脚淀山蓝，出见轻鸥已不凡。
颇闻琳琅塞门内，三笔六诗公所监。
何能撰杖阅诸子，看公着帽淹几晷。
朱衣目前空復愁，客有焦桐劳下指。
去家初无可葺墙，独抱遗经天一方。
石浦倘为苍生起，天衢日毂遥相望。
谒卫参政
作者：敖陶孙
朝代：宋

顷年投诗卫左史，今年谒诗卫相公。何方客子辟道路，诗卷长邀石浦风。先生官职泥土如，万事尽付阿堵中。天教权嬖表忠节，剑首一吷毫毛空。祇今事业已如许，愿闻当时北归语。面对手画真自知，十年绝口吾甚武。谢安风流过王导，芙蓉王公窃其表。从来雅志在东山，角巾不为筝歌老。古人进寸退一尺，江草江花足自适。功名时来不作难，雷动风行本无迹。百姓相惊当历耳，三江五湖作疮痏。百年天地亦悠悠，长镵老人泪如水。侧傍湖脚淀山蓝，出见轻鸥已不凡。颇闻琳琅塞门内，三笔六诗公所监。何能撰杖阅诸子，看公著帽淹几晷。朱衣目前空复愁，客有焦桐劳下指。去家初无可葺墙，独抱遗经天一方。石浦倘为苍生起，天衢日毂遥相望。
谢叶司理徐知县见贻之什
作者：敖陶孙
朝代：宋

书生自是钻简蠹，净业还从竹背来。新诗细字行茂密，惊蛇起草盘蛟回。是身政欠虎头画，望山气如还枥马。翛然君子六千人，不受湘灵清泪洒。竹林定交业已成，北窗读书吾伊声。金鱼玉带不汝却，社中未厌山王名。
谢叶司理徐知县见贻之什
作者：敖陶孙
朝代：宋

书生自是钻简蠹，浄业还从竹背来。
新诗细字行茂密，惊蛇起草盘蛟迴。
是身政欠虎头画，望山气如还枥马。
翛然君子六千人，不受湘灵清泪洒。
竹林定交业已成，北窗读书吾伊声。
金鱼玉带不汝却，社中未厌山王名。
谢盖晞之饷笔仍酬以古寿春石刻金刚经
作者：敖陶孙
朝代：宋

诗人贵笔精，如射得矢同。有笔仍工书，如矢入彀中。先从鼠乞须，次论腰到蜂。平生竹林交，未数阮仲容。住逢蔡邕书，三日清我胸。还临晋贤帖，明眼搏赤熊。规摹到晚唐，战手惊扬风。兴来欲捉笔，趯若螽在蛩。梦想诸葛诚，腰钱走江东。霜气侵短褐，十日守兔踪。故人知我乡，孤峰秃玉融。遣到管城子，令补麟趾终。骄豪始入手，廪如控奸雄。窃拟专赏罚，爵之中书公。何以报嘉惠，古寿碑色空。字方兰亭逸，墨比头陀浓。君家阅古脚，今日聊会逢。更待黑蚍蜉，满纸昏花濛。
谢盖晞之饷笔仍酬以古寿春石刻金刚经
作者：敖陶孙
朝代：宋

诗人贵笔精，如射得矢同。
有笔仍工书，如矢入彀中。
先从鼠乞鬚，次论腰到蜂。
平生竹林交，未数阮仲容。
住逢蔡邕书，三日清我胸。
还临晋贤帖，明眼搏赤熊。
规摹到晚唐，战手惊扬风。
兴来欲捉笔，趯若螽在蛩。
梦想诸葛诚，腰钱走江东。
霜气侵短褐，十日守兔踪。
故人知我乡，孤峰秃玉融。
遣到管城子，令补麟趾终。
骄豪始入手，廪如控奸雄。
窃拟专赏罚，爵之中书公。
何以报嘉恵，古寿碑色空。
字方兰亭逸，墨比头陀浓。
君家阅古脚，今日聊会逢。
更待黑蚍蜉，满纸昏花蒙。
谤议
作者：敖陶孙
朝代：宋

四方集谤议，着面矢如雨。
前身雷将军，柴立吾甚武。
却还观我生，与世实鉏铻。
西通祢衡邻，东接嵇康堵。
以兹料身后，藐未得死所。
一州纳一嘲，一邑献一侮。
并浙十五州，我作大谤府。
余外九州者，设伏特未举。
徐思浮言端，中实无所主。
怪雪羣犬吠，眩日百鸟语。
何由泽其喙，环海变春醑。
坐使声名高，一日跨尧禹。
谤议
作者：敖陶孙
朝代：宋

四方集谤议，著面矢如雨。前身雷将军，柴立吾甚武。却还观我生，与世实锄铻。西通祢衡邻，东接嵇康堵。以兹料身后，藐未得死所。一州纳一嘲，一邑献一侮。并浙十五州，我作大谤府。馀外九州者，设伏特未举。徐思浮言端，中实无所主。怪雪群犬吠，眩日百鸟语。何由泽其喙，环海变春醑。坐使声名高，一日跨尧禹。
贯酒
作者：敖陶孙
朝代：宋
体裁：古风

酒泉我南邻，唤客青旗翻。渴心若绊马，未骋意已奔。平生无长物，取具一瓦盆。万事漫不理，得酒双眉轩。相传新丰坊，北奏司命门。衣冠敬再拜，一病烦公痊。富贵不敢愿，施我腰脾温。今晨客舟出，落日鸣蝉繁。属车得鸱夷，秉羽可解暄。却爱毕吏部，神全不惊魂。渠能给万瓮，甘老愚公村。
贺郡守得江阴
作者：敖陶孙
朝代：宋
体裁：七言律诗

检点诗篇方细读，忽传新渥照澄江。荣公铜虎非渠事，旧忆河豚是此邦。萧散盖公宜置舍，风流谢守想临窗。他时我得扁舟去，直过凝香索酒缸。
赠墨工陈伯升
作者：敖陶孙
朝代：宋
体裁：古风

古墨法变今百年，雪斋乃能幻神药。杜乂肤清卫玠神，眼明再见老陈作。墨如人意随短长，用之不尽渠解笑。须君笔端驭龙蛇，他日始信入木妙。
赠得一禅师
作者：敖陶孙
朝代：宋

旧时黄正父，今日一浮屠。
四海谁知己，三更忽捻鬚。
空山吼狮子，暗壁缚于菟。
何日当吾眼，藜床淡尔臞。
赠得一禅师
作者：敖陶孙
朝代：宋

旧时黄正父，今日一浮屠。四海谁知己，三更忽撚须。空山吼狮子，暗壁缚于菟。何日当吾眼，藜床淡尔臞。
赠玻璃僧慧观长老
作者：敖陶孙
朝代：宋

千年观一如，三日客同居。
祇道清淮近，乌知浊世疎。
地穷初限橘，水富巧藏鱼。
排闼风烟入，观心视听虚。
饭香鸦闯户，茶熟水鸣除。
潮载支祁愤，天关禹贡书。
磬材征古在，石蕝表凶余。
董杏通邻堵，秦瓜过满车。
游方孤雁去，问法翠屏舒。
何日荆溪道，诛蓬对结庐。
赠玻璃僧慧观长老
作者：敖陶孙
朝代：宋

千年观一如，三日客同居。祇道清淮近，乌知浊世疏。地穷初限橘，水富巧藏鱼。排闼风烟入，观心视听虚。饭香鸦闯户，茶熟水鸣除。潮载支祁愤，天关禹贡书。磬材徵古在，石蕝表凶馀。董杏通邻堵，秦瓜过满车。游方孤雁去，问法翠屏舒。何日荆溪道，诛蓬对结庐。
赠英德风和尚
作者：敖陶孙
朝代：宋
体裁：古风

风师风狂无是处，文采成龙或成虎。向来打橛钉虚空，今日入山还削鐻。晴窗洗出烟岩秋，休嗟李广不封侯。见说行年今在坎，老慵且作囚山囚。
赠龟山慧海长老
作者：敖陶孙
朝代：宋

向来缚虎正死急，今日看牛无可鞭。我提审定之两印，十年勘尽诸方禅。浙东西山好僧相，头目静如秋水莲。试令回眼参壁观，掣顿已作猕猴颠。平生棒喝不作用，何者可毒臞翁拳。龟山爬沙吸淮海，上有蜀客蹲其颠。石颅铁脊锯牙齿，老龟无力供回旋。自言小来坐鬼窟，木客对诵明月篇。山中白石足朝饭，无语可对蹲鸱前。一行乃得命大谬，万事瓦裂今萧然。祇念竿木事游戏，铁胎五百成拘牵。至人无心亦到我，顾念尘脚相摩湔。是身如云即虚幻，安要包裹争鲜妍。尔来臞翁颇狡狯，随风转柂忘洄沿。都梁采药竟何有，杖头挑得枯藤仙。高堂暗坐触蝙蝠，放光时有阶头砖。了无一法可酬难，蒲团禅板久已捐。山空月明础石员，百围老干行参天。何当断手释椎凿，与师共泛荆溪船。
赠龟山慧海长老
作者：敖陶孙
朝代：宋

向来缚虎正死急，今日看牛无可鞭。
我提审定之两印，十年勘尽诸方禅。
浙东西山好僧相，头目静如秋水莲。
试令回眼参壁观，掣顿已作猕猴颠。
平生棒喝不作用，何者可毒臞翁拳。
龟山爬沙吸淮海，上有蜀客蹲其颠。
石颅铁脊锯牙齿，老龟无力供迴旋。
自言小来坐鬼窟，木客对诵明月篇。
山中白石足朝饭，无语可对蹲鸱前。
一行乃得命大谬，万事瓦裂今萧然。
祇念竿木事游戏，铁胎五百成拘牵。
至人无心亦到我，顾念尘脚相摩湔。
是身如云即虚幻，安要包裹争鲜妍。
尔来臞翁颇狡狯，随风转柂忘洄沿。
都梁采药竟何有，杖头挑得枯藤僊。
高堂暗坐触蝙蝠，放光时有阶头砖。
了无一法可酬难，蒲团禅板久已捐。
山空月明础石员，百围老干行参天。
何当断手释椎凿，与师共泛荆溪船。
送别史友六首
作者：敖陶孙
朝代：宋

中兴元老堂堂，诸孙玉质金相。封殖毋忘嘉树，爱思犹及甘棠。诸君置膜外论，之子真个中人。冀北何限千驷，东市初逢一麟。过淮读二山赋，举世识三槐家。熊鱼等所欲者，兕虎敢叹非耶。烟霏巧湿行李，钟鼓初分去舟。中有锦衣尚褧，旁看泥轼垂油。八堰三江良苦，十洲五峤能明。归路未誇海市，还家且餍南烹。冶渚饯何彦德，虎溪送陶渊明。诸人卿自卿法，今日吾用吾情。
送别史友六首·其一
作者：敖陶孙
朝代：宋
体裁：六言诗

中兴元老堂堂，诸孙玉质金相。封殖毋忘嘉树，爱思犹及甘棠。
送别史友六首·其三
作者：敖陶孙
朝代：宋
体裁：六言诗

过淮读二山赋，举世识三槐家。熊鱼等所欲者，兕虎敢叹非耶。
送别史友六首·其二
作者：敖陶孙
朝代：宋

诸君置膜外论，之子真个中人。冀北何限千驷，东市初逢一麟。
送别史友六首·其二
作者：敖陶孙
朝代：宋

诸君置膜外论，之子真箇中人。
冀北何限千驷，东市初逢一麟。
送别史友六首·其五
作者：敖陶孙
朝代：宋

八堰三江良苦，十洲五峤能明。
归路未夸海市，还家且餍南烹。
送别史友六首·其五
作者：敖陶孙
朝代：宋

八堰三江良苦，十洲五峤能明。归路未誇海市，还家且餍南烹。
送别史友六首·其六
作者：敖陶孙
朝代：宋
体裁：六言诗

冶渚饯何彦德，虎溪送陶渊明。诸人卿自卿法，今日吾用吾情。
送别史友六首·其四
作者：敖陶孙
朝代：宋
体裁：六言诗

烟霏巧湿行李，钟鼓初分去舟。中有锦衣尚褧，旁看泥轼垂油。
送别张长官东归
作者：敖陶孙
朝代：宋

劝君少留持一觞，三年一日才初长。春风愔愔著桃李，露雨沃沃开麻桑。道傍箫鼓莫凄咽，使君平生面如铁。裁量渠是台阁具，坐使霜蹄困羁绁。前生疮痏生潢池，手披腹摩随所医。州家徵财使家督，灌输辇送无愆期。诸郎自是丰年玉，谁能待荒学储谷。虚名作祟谨勿近，介者得嫌同者俗。臞庵先生室无邻，晚年得君情更亲。常时问政有宽猛，独觉处世无缁磷。何人幕府容疏懒，忆君高楼衣带缓。朅来问讯池上鱼，一笑相看喜无算。了知喜极还生愁，独自含情上小舟。府中参佐足追送，坐念长江天际流。还家且种盐官枣，垂柳当门乐华皓。诏书定起尹翁涂，珍重身名莫草草。
送别张长官东归
作者：敖陶孙
朝代：宋

劝君少留持一觞，三年一日纔初长。
春风愔愔着桃李，露雨沃沃开麻桑。
道傍箫鼓莫凄咽，使君平生面如铁。
裁量渠是台阁具，坐使霜蹄困羁绁。
前生疮痏生潢池，手披腹摩随所医。
州家征财使家督，灌输辇送无愆期。
诸郎自是丰年玉，谁能待荒学储谷。
虚名作祟谨勿近，介者得嫌同者俗。
臞庵先生室无邻，晚年得君情更亲。
常时问政有宽猛，独觉处世无缁磷。
何人幕府容疎懒，忆君高楼衣带缓。
朅来问讯池上鱼，一笑相看喜无算。
了知喜极还生愁，独自含情上小舟。
府中参佐足追送，坐念长江天际流。
还家且种盐官枣，垂柳当门乐华皓。
诏书定起尹翁涂，珍重身名莫草草。
送安丰尉丁梦符归霅川因简之晦兄弟时寓崇川报恩寺
作者：敖陶孙
朝代：宋

世纷何豫人，直作走千里。寒压破虎鞯，霜风杀淮苇。能来得吾愿，连夜灯花喜。矫矫将军力，一日破万纸。填胸龙豹韬，政坐毛锥子。区区寄人幕，谁访习凿齿。相见各挽须，士穷乃如此。吾谋适不用，步到狼山趾。荒村围海气，尖城如卧已。幸当小盘旋，长袖为君起。回首叫周郎，湟水面欲死。往者城南杜，钿车凑流水。胡然落此地，伴客歌快耳。吾徒离阔好，见即裂其眦。中年迫婚宦，官事漫不理。关心且诗酒，瓮面拨寒蚁。如闻董召南，犬鸡封石髓。感君好兄弟，行当访虚址。雍丘且勿念，将星落寒紫。送归无好语，凉月挂鲸尾。君行定过潘，茶鼎面曲几。因之启三请，问酒所以止。
送安丰尉丁梦符归霅川因简之晦兄弟时寓崇川报恩寺
作者：敖陶孙
朝代：宋

世纷何豫人，直作走千里。
寒压破虎鞯，霜风杀淮苇。
能来得吾愿，连夜灯花喜。
矫矫将军力，一日破万纸。
填胸龙豹韬，政坐毛锥子。
区区寄人幕，谁访习凿齿。
相见各挽鬚，士穷乃如此。
吾谋适不用，步到狼山趾。
荒村围海气，尖城如卧已。
幸当小盘旋，长袖为君起。
回首叫周郎，湟水面欲死。
往者城南杜，钿车凑流水。
胡然落此地，伴客歌快耳。
吾徒离阔好，见即裂其眦。
中年迫婚宦，官事漫不理。
关心且诗酒，瓮面拨寒蚁。
如闻董召南，犬鷄封石髓。
感君好兄弟，行当访虚址。
雍丘且勿念，将星落寒紫。
送归无好语，凉月挂鲸尾。
君行定过潘，茶鼎面曲几。
因之启三请，问酒所以止。
送月上人住宝积寺
作者：敖陶孙
朝代：宋
体裁：七言律诗

天竺应须老辨才，罗浮那得染尘埃。试看出日朱明观，便是中天积翠台。起废合归良匠手，安禅好住白云堆。寄声旧日黄居士，九锁丹函请一开。
送杨帅赴诏
作者：敖陶孙
朝代：宋

谓公目光谢牛背，公视赤子未脱綳。
谓公足迹蹑龙尾，公守冻壁如痴蝇。
看公进退无一可，公欲自判何方凭。
迩来诏书下峻层，趣公入趁花底根。
腰龟杖节亦已了，持橐上雍须公能。
公言臣是江西狞，坐中十言九带枨。
满朝贵人面雪色，可忍一一为臣頳。
吉州城南水如渑，有蒌可丝鲂可罾。
书生说食涎已满，寄谢龙阙双觚棱。
祝融海王神最灵，胡能呵雾遮前程。
堂堂大舸截江去，天吴击鼓冯夷迎。
孰居其间为此争，东西欲夺公无情。
众生焦灼大火聚，公但抱宝眠清冷。
送杨帅赴诏
作者：敖陶孙
朝代：宋

谓公目光谢牛背，公视赤子未脱绷。谓公足迹蹑龙尾，公守冻壁如痴蝇。看公进退无一可，公欲自判何方凭。迩来诏书下峻层，趣公入趁花底根。腰龟杖节亦已了，持橐上雍须公能。公言臣是江西狞，坐中十言九带枨。满朝贵人面雪色，可忍一一为臣赪。吉州城南水如渑，有蒌可丝鲂可罾。书生说食涎已满，寄谢龙阙双觚棱。祝融海王神最灵，胡能呵雾遮前程。堂堂大舸截江去，天吴击鼓冯夷迎。孰居其间为此争，东西欲夺公无情。众生焦灼大火聚，公但抱宝眠清冷。
送林伯农还鹿角山
作者：敖陶孙
朝代：宋

今我不乐游四方，夙昔已具浮海航。十年点化鸥心性，一生正坐虎文章。海山未必尽佳处，往与蜑子收渔梁。梦中了了说吴楚，山川如掌今羊肠。读书南邻索槟榔，原头污邪豚酒香。何时摄衣上公堂，蛤蜊含浆鱼尾黄，客从南来勤寄将。
送林伯农还鹿角山
作者：敖陶孙
朝代：宋

今我不乐游四方，夙昔已具浮海航。
十年点化鸥心性，一生正坐虎文章。
海山未必尽佳处，往与蜑子收渔梁。
梦中了了说吴楚，山川如掌今羊肠。
读书南隣索槟榔，原头污邪豚酒香。
何时摄衣上公堂，蛤蜊含浆鱼尾黄，客从南来勤寄将。
送王楚材往湖州听读
作者：敖陶孙
朝代：宋
体裁：七言律诗

短羽真成入彀游，小儒踪迹欲谁求。非关古字诛扬子，自是诸生欠沈犹。百计千方元薄命，双溪二水各宜秋。此行试卜唐夫子，会向芹边问楚囚。
送王郎
作者：敖陶孙
朝代：宋

车轮何由方，草色欲无路。
晴川媚双燕，及此送将去。
若人天机深，奇服雅自与。
色温无可鉏，语妙时一吐。
相逢大江上，为我浣尘土。
后期岂前料，已作千岁语。
告归何草草，双水深雾雨。
稍闻父老旧，门户要渠补。
祗愁模楷地，与世作夸诩。
宁当去楼梯，闭置吾叔度。
翼翼吴齐门，大江流日夜。
别君虽咫尺，即是风牛马。
君才何如我，我拙犹肯借。
淮人买绣丝，布洲市如赭。
张皇十日饮，着公乔松下。
画工亦岂学，爱玩此粲者。
人情勿苦拒，舆马幸整暇。
向来三宿恋，取别万里驾。
想当双玉瓶，酣歌泪盈把。
缥缈鸿鹄去，吾甘老原野。
送王郎
作者：敖陶孙
朝代：宋

车轮何由方，草色欲无路。晴川媚双燕，及此送将去。若人天机深，奇服雅自与。色温无可锄，语妙时一吐。相逢大江上，为我浣尘土。后期岂前料，已作千岁语。告归何草草，双水深雾雨。稍闻父老旧，门户要渠补。祗愁模楷地，与世作誇诩。宁当去楼梯，闭置吾叔度。翼翼吴齐门，大江流日夜。别君虽咫尺，即是风牛马。君才何如我，我拙犹肯借。淮人买绣丝，布洲市如赭。张皇十日饮，著公乔松下。画工亦岂学，爱玩此粲者。人情勿苦拒，舆马幸整暇。向来三宿恋，取别万里驾。想当双玉瓶，酣歌泪盈把。缥缈鸿鹄去，吾甘老原野。
送舅氏行
作者：敖陶孙
朝代：宋

迎面宾鸿去未多，揽袪官柳不胜拖。
还家定笑扊扅曲，上水初听欵乃歌。
浊酒过邻通问讯，青灯语夜惬平和。
机云也有谋东日，可解沧浪理钓蓑。
送舅氏行
作者：敖陶孙
朝代：宋

迎面宾鸿去未多，揽袪官柳不胜拖。还家定笑扊扅曲，上水初听欸乃歌。浊酒过邻通问讯，青灯语夜惬平和。机云也有谋东日，可解沧浪理钓蓑。
送行者妙淙往青龙谒陈七官人
作者：敖陶孙
朝代：宋
体裁：七言绝句

三生同听寺楼钟，紧峭芒鞋任所从。莫向华亭觅船子，赵州桥下有青龙。
送袁席之挈家之任
作者：敖陶孙
朝代：宋
体裁：古风

神龙不池拘，威凤非笼驯。自我交袁君，愁见地上人。一官固儿嬉，君视真埃尘。去如下鞲鹰，来即释峤云。相从复几时，孰老西湖春。门前乌桕花，颇怪乌来频。问知八九雏，翅短青尚新。感君携孥行，道路嗟良勤。念子春秋学，当重博士茵。胡为簿馀干，折腰五斗陈。祭河先恶池，小大则有伦。细意事朱墨，凡例实要津。赠言吾岂敢，辄献所食芹。惟时风雨交，涂潦埋车轮。十年上饶路，梦中说悲辛。黄泥漫塘坡，鸣鼍舞渊沦。赠子方竹筇，副以白纻巾。筇方吓鬼蜮，巾白来祗神。意气得人命，杯酒聊慇勤。上马莫回头，慎勿愁我贫。亦莫作怪事，祭灶通比邻。
送袁席之挈家之任
作者：敖陶孙
朝代：宋

神龙不池拘，威凤非笼驯。自我交袁君，愁见地上人。一官固儿嬉，君视真埃尘。去如下鞲鹰，来即释峤云。相从复几时，孰老西湖春。门前乌桕花，颇怪乌来频。问知八九雏，翅短青尚新。感君携孥行，道路嗟良勤。念子春秋学，当重博士茵。胡为簿馀干，折腰五斗陈。祭河先恶池，小大则有伦。细意事朱墨，凡例实要津。赠言吾岂敢，辄献所食芹。惟时风雨交，涂潦埋车轮。十年上饶路，梦中说悲辛。黄泥漫塘坡，鸣鼍舞渊沦。赠子方竹筇，副以白纻巾。筇方嚇鬼蜮，巾白来祗神。意气得人命，杯酒聊慇勤。上马莫回头，慎勿愁我贫。亦莫作怪事，祭灶通比邻。
送袁席之挈家之任
作者：敖陶孙
朝代：宋

神龙不池拘，威凤非笼驯。
自我交袁君，愁见地上人。
一官固儿嬉，君视真埃尘。
去如下鞲鹰，来即释峤云。
相从復几时，孰老西湖春。
门前乌桕花，颇怪乌来频。
问知八九雏，翅短青尚新。
感君携孥行，道路嗟良勤。
念子春秋学，当重博士茵。
胡为簿余干，折腰五斗陈。
祭河先恶池，小大则有伦。
细意事朱墨，凡例实要津。
赠言吾岂敢，辄献所食芹。
惟时风雨交，涂潦埋车轮。
十年上饶路，梦中说悲辛。
黄泥漫塘坡，鸣鼍舞渊沦。
赠子方竹筇，副以白纻巾。
筇方吓鬼蜮，巾白来祗神。
意气得人命，杯酒聊慇懃。
上马莫回头，慎勿愁我贫。
亦莫作怪事，祭竈通比邻。
送霅川丁世卿宰舒之怀宁
作者：敖陶孙
朝代：宋

长安乱叶舞征衣，独把新诗送吏师。自古才名谙宦拙，迩来官事要儿痴。八公草木迎人处，三老风沙上水时。直使边头行国宝，少年白面且经维。
送霅川丁世卿宰舒之怀宁·其一
作者：敖陶孙
朝代：宋
体裁：七言绝句

长安乱叶舞征衣，独把新诗送吏师。自古才名谙宦拙，迩来官事要儿痴。
送霅川丁世卿宰舒之怀宁·其二
作者：敖陶孙
朝代：宋
体裁：七言绝句

八公草木迎人处，三老风沙上水时。直使边头行国宝，少年白面且经维。
酬答李学长
作者：敖陶孙
朝代：宋

夫子焉不学，高朕罗三贤。横前一片石，教外皆别传。三虎谁最怒，未觉相后先。渠伊囊中方，贵在后者鞭。我家一佛堂，盎背知庙堧。忆昨祠上丁，蕡烛初欲然。诸生气清明，人如出雩泉。洗爵俯象鼻，掩豆高豚肩。朱弦张文王，繁声斥师延。此时识方屦，綦满青苔钱。李公独凤仪，众中得何坚。惜无补天手，转之上细毡。朝来食盘中，稚蕨初数拳。苍苍本难测，何由赜真筌。自我得此士，可以一当千。如闻缝掖姿，欲重世所捐。舂容吐握诗，法用春秋全。酬赠无玉案，三复缁衣篇。
酬答李学长
作者：敖陶孙
朝代：宋

夫子焉不学，高朕罗三贤。
横前一片石，教外皆别传。
三虎谁最怒，未觉相后先。
渠伊囊中方，贵在后者鞭。
我家一佛堂，盎背知庙堧。
忆昨祠上丁，蕡烛初欲然。
诸生气清明，人如出雩泉。
洗爵俯象鼻，掩豆高豚肩。
朱弦张文王，繁声斥师延。
此时识方屦，綦满青苔钱。
李公独凤仪，众中得何坚。
惜无补天手，转之上细毡。
朝来食盘中，穉蕨初数拳。
苍苍本难测，何由赜真筌。
自我得此士，可以一当千。
如闻缝掖姿，欲重世所捐。
舂容吐握诗，法用春秋全。
酬赠无玉案，三復缁衣篇。
醉归
作者：敖陶孙
朝代：宋
体裁：七言绝句

夜深霜月冷侵肤，醉饮归来得自娱。雾气水光同浩渺，误看田野作江湖。
醉歌
作者：敖陶孙
朝代：宋

得谁酿法乃尔佳，连引数杯极口夸。
须臾忘物亦忘我，是非荣辱不可加。
儿童相随拍掌笑，阿翁醉也扶归家。
平生故人赵半刺，遣骑折送园中花。
饮酒不待劝，夜如何其月欲斜。
倒着接䍦自起舞，笛声趁拍鼓三挝。
陶陶兀兀意有得，小姬在傍双髻丫。
驱令磨墨具纸笔，满幅大草飞龙蛇。
妇云汝醉当止矣，明日酒醒不愧耶。
醉歌赠邹孝忠
作者：敖陶孙
朝代：宋

老邹草檄如吹律，能令阴谷回阳春。
手提赤心献天了，布衫麻鞋惊市人。
戈船上嘘五里雾，诏发内府捐金银。
进贤冠者不好武，归来结屋看涛云。
却回孤愤与江浪，气压千人万人将。
或时饮就夷门屠，亦有挝掺渔阳唱。
埋名袖手君得辞，行宫今在江这湄。
高帝游魂正思沛，太王有道聊居岐。
一杯属君当起无，能令公喜令公怒。
捽摩青山斩两虎，搜搅中流鹅鹳语。
平生未受哙等伍，图中襃鄂尔如许。
六十小劫胡运去，老上单于公手取。
醉歌赠邹孝忠
作者：敖陶孙
朝代：宋

老邹草檄如吹律，能令阴谷回阳春。手提赤心献天子，布衫麻鞋惊市人。戈船上嘘五里雾，诏发内府捐金银。进贤冠者不好武，归来结屋看涛云。却回孤愤与江浪，气压千人万人将。或时饮就夷门屠，亦有挝掺渔阳唱。埋名袖手君得辞，行宫今在江之湄。高帝游魂正思沛，太王有道聊居岐。一杯属君当起舞，能令公喜令公怒。捽摩青山斗两虎，搜搅中流鹅鹳语。平生未受哙等伍，图中褒鄂尔如许。六十小劫胡运去，老上单于公手取。
醉歌赠邹孝忠
作者：敖陶孙
朝代：宋

老邹草檄如吹律，能令阴谷回阳春。
手提赤心献天子，布衫麻鞋惊市人。
戈船上嘘五里雾，诏发内府捐金银。
进贤冠者不好武，归来结屋看涛云。
却回孤愤与江浪，气压千人万人将。
或时饮就夷门屠，亦有挝掺渔阳唱。
埋名袖手君得辞，行宫今在江之湄。
高帝游魂正思沛，太王有道聊居岐。
一杯属君当起舞，能令公喜令公怒。
捽摩青山斗两虎，搜搅中流鹅鹳语。
平生未受哙等伍，图中襃鄂尔如许。
六十小劫胡运去，老上单于公手取。
长歌行
作者：敖陶孙
朝代：宋

徐州文壤基崇坛，老蔡径尺刳心肝。
铜槃照夜血光碧，上有惨澹双镆干。
请君载书许君死，彻器未竟盟已寒。
了知今人不如古，古人亦有难知处。
张生刎颈歼陈余，郦儿给印屠诸吕。
劝君结交勿结心，报君多是逡巡人。
救饥重脱嗾獒厄，出淖曾叨食马恩。
轻言託心腹，心腹为祸媒。
畏途巉空薄侧掌，要离孤冢空崔嵬。
我愿中堂置瓮常盛酒，后列丝竹前宾友。
细腰灯前拓秋窗，有来白事酹其口。
交亦不必结，名亦不必闻。
燕南氍毹藉地醉，千载一笑平原君。
长歌行
作者：敖陶孙
朝代：宋

徐州文壤基崇坛，老蔡径尺刳心肝。铜槃照夜血光碧，上有惨澹双镆干。请君载书许君死，彻器未竟盟已寒。了知今人不如古，古人亦有难知处。张生刎颈歼陈馀，郦儿给印屠诸吕。劝君结交勿结心，报君多是逡巡人。救饥重脱嗾獒厄，出淖曾叨食马恩。轻言托心腹，心腹为祸媒。畏途巉空薄侧掌，要离孤冢空崔嵬。我愿中堂置瓮常盛酒，后列丝竹前宾友。细腰灯前拓秋窗，有来白事酹其口。交亦不必结，名亦不必闻。燕南氍毹藉地醉，千载一笑平原君。
雁中箭词
作者：敖陶孙
朝代：宋
体裁：古风

南来羁鸿北方客，背负严霜飞不得。日中命尽射生手，一箭正中凌空翮。一鸿中机百鸿惊，点空细字纷斜横。力穷遭烹忍一死，可怜片影长孤征。古人毕弋岂无意，登俎亦可无肉味。至今暴殄及胎夭，杀气为妖满天地。物生何至相吞屠，苍天变化还须臾。坐殿忽作杜鹃去，行河岂意黄能趋。人虫得丧无了日，客行感此泪横臆。有弟落南今在亡，十年一字无消息。冥鸿一来听祝辞，世间踏地皆危机。菰蒲饱霜湖水满，见草为人汝当远。
雪中对酒效昌黎体
作者：敖陶孙
朝代：宋

雪乃雨之死，雨乃雪之生。
譬彼潮与水，同出而异情。
洑流或乱潮，冻雨或间雪。
达人于此时，着眼试分别。
等是天一生，而有生杀存。
所以古圣贤，谆谆畏乡原。
雪中对酒效昌黎体
作者：敖陶孙
朝代：宋

雪乃雨之死，雨乃雪之生。譬彼潮与水，同出而异情。洑流或乱潮，冻雨或间雪。达人于此时，著眼试分别。等是天一生，而有生杀存。所以古圣贤，谆谆畏乡原。
雪中陈孔章招饮
作者：敖陶孙
朝代：宋

始秋我如京，褚中无所赍。
萧条方逆旅，败履手自提。
入门一曲几，尘暗乌皮低。
平生实有恃，壮气干虹蜺。
丈夫死则已，未死牛衣啼。
以兹悟生理，得展庶可齐。
城中雪没靴，冻马不敢嘶。
病夫亦怕出，登楼去其梯。
故人知我贫，坐有一石韲。
招要过庐下，春风破余凄。
老怀不胜酒，秩筵已如泥。
感君一寒语，醉乡强攀跻。
还归叱涂路，撑斤只槁梨。
我策三十六，第一捐町畦。
佩服今十年，默化浙东西。
惟有三宿恋，弱念牵房闺。
常时过饭家，屋上瞻乌栖。
勿轻一壶酒，踏冻谁为携。
穷途见弟兄，感涕沾䚢觿。
世情尚酬答，人事多乖睽。
终焉媿闵嘿，夜卧三画脐。
何时接绸缪，门牡炊家鸡。
入舍更主客，愧无鹿门妻。
雪中陈孔章招饮
作者：敖陶孙
朝代：宋

始秋我如京，褚中无所赍。萧条方逆旅，败履手自提。入门一曲几，尘暗乌皮低。平生实有恃，壮气干虹蜺。丈夫死则已，未死牛衣啼。以兹悟生理，得展庶可齐。城中雪没靴，冻马不敢嘶。病夫亦怕出，登楼去其梯。故人知我贫，坐有一石齑。招要过庐下，春风破馀凄。老怀不胜酒，秩筵已如泥。感君一寒语，醉乡强攀跻。还归叱涂路，撑斤只槁梨。我策三十六，第一捐町畦。佩服今十年，默化浙东西。惟有三宿恋，弱念牵房闺。常时过饭家，屋上瞻乌栖。勿轻一壶酒，踏冻谁为携。穷途见弟兄，感涕沾䚢觿。世情尚酬答，人事多乖睽。终焉愧闵嘿，夜卧三画脐。何时接绸缪，门牡炊家鸡。入舍更主客，愧无鹿门妻。
题郁氏子床屏
作者：敖陶孙
朝代：宋
体裁：七言绝句

歌舞教成王谢宅，百年华屋几人居。岂无藤葛垂阴地，女转缫车儿读书。
飘风荆溪
作者：敖陶孙
朝代：宋
体裁：古风

船头月浑云不度，转眼光阴遽如许。江湖无地寄风威，短蓑遗作胡旋舞。还将老病入孤舟，碧波为人生白头。阑中五更鹅鸭乱，老渔画肚起长算。
高邮因师蒲萄芦雁秋瓜三种 其一 蒲桃
作者：敖陶孙
朝代：宋

汉家士马知多少，晚得蒲萄绕院栽。何物支郎能伎俩，龙须马乳应时来。
高邮因师蒲萄芦雁秋瓜三种 其三 秋瓜
作者：敖陶孙
朝代：宋

子母钩牵晓露漙，行人暍暑慰艰难。青门种色今馀个，莫作黄台秋尽看。
高邮因师蒲萄芦雁秋瓜三种·蒲桃
作者：敖陶孙
朝代：宋

汉家士马知多少，晚得蒲萄绕院栽。何物支郎能伎俩，龙须马乳应时来。莫话凄凉塞北秋，衔芦避弋使人愁。与君细展江南画，水宿沙眠得自由。子母钩牵晓露漙，行人暍暑慰艰难。青门种色今馀个，莫作黄台秋尽看。
高邮因师蒲萄芦鴈秋瓜三种·其一
作者：敖陶孙
朝代：宋

汉家士马知多少，晚得蒲萄绕院栽。
何物支郎能伎俩，龙鬚马乳应时来。
高邮因师蒲萄芦鴈秋瓜三种·其三
作者：敖陶孙
朝代：宋

子母钩牵晓露漙，行人暍暑慰艰难。
青门种色今余箇，莫作黄台秋尽看。
高邮因师蒲萄芦鴈秋瓜三种·其二
作者：敖陶孙
朝代：宋
体裁：七言绝句

莫话凄凉塞北秋，衔芦避弋使人愁。与君细展江南画，水宿沙眠得自由。
龚立道家藏虢月石屏
作者：敖陶孙
朝代：宋

桑田鉴一夺，周官寒如灰。
赐珏先沦奔，乃自垂棘胎。
劫火到咸阳，六国无珍材。
空余虢山在，蚌水相萦迴。
古潭月荒凉，孤光翳復开。
六丁所邀留，珪魄幻紫瑰。
閟藏三千年，掘狱无张雷。
君先世闽南，家枕凤咮堆。
夜光有感触，渠伊入剸裁。
向来匪石心，不转误国魁。
皦如照万世，是君以闻来。
远孙极风流，乞语谫余哀。
摩挲紫云姿，百感集我怀。
石汝亦不遇，无两欧苏梅。
龚立道家藏虢月石屏
作者：敖陶孙
朝代：宋

桑田鉴一夺，周官寒如灰。赐珏先沦奔，乃自垂棘胎。劫火到咸阳，六国无珍材。空馀虢山在，蚌水相萦回。古潭月荒凉，孤光翳复开。六丁所邀留，圭魄幻紫瑰。閟藏三千年，掘狱无张雷。君先世闽南，家枕凤咮堆。夜光有感触，渠伊入剸裁。向来匪石心，不转误国魁。皦如照万世，是君以闻来。远孙极风流，乞语谫馀哀。摩挲紫云姿，百感集我怀。石汝亦不遇，无两欧苏梅。
一日復一日
作者：敖陶孫
朝代：宋

一日復一日，來如赴海波。
今晨我無糧，未卜晡夕過。
辛苦幸一飽，知復有明何。
平生實愚闇，慮淺憂則多。
雀鼠偷太倉，田野蜚螟蛾。
至尊尚旰食，邊防望投戈。
我欲瀝血訴，官府多譴呵。
進退羝觸藩，屈鬰鵬在羅。
壯心一不遂，六龍奄蹉跎。
所以憂世人，散髮歸巖阿。
長生儻可學，吾其駐羲娥。
上丁郎中·其一
作者：敖陶孫
朝代：宋

君家去天纔三百，君身去天無尺五。
忽憶泥功棧外山，盡是杜老思君路。
而今西子媚迴塘，坐令猛士紆柔腸。
可能直下窺秦隴，翻作吳兒時世粧。
上丁郎中·其二
作者：敖陶孫
朝代：宋

仲章薛公十一鶴，季章李白詩百篇。
自我過都得二老，頗覺閩蜀堪同川。
今來劃逢丁將軍，秀傑萬里來嶓岷。
篋中當自有行記，幸借天壁開嶙峋。
上鄭參政四十韵
作者：敖陶孫
朝代：宋

吾閩天下選，人傑聖時蕃。
佐戴高前諜，承家裕後昆。
海門當劍立，洋嶼焱鵬騫。
氣色來迴互，耆明有討論。
蟠胸三萬卷，落筆五千言。
地芥垂頭拾，天瓢信手翻。
餘陰潤桑梓，賸馥到蘭蓀。
白日騏驎坂，青春桃李園。
揚鬐方澤國，插羽已天閽。
伊昔昌能諫，于今弘獨尊。
夙驚山有虎，已驗鹿隨幡。
带草書籤麗，金華講舌溫。
履聲仍獨上，驛置愈爭奔。
有客迷途甚，勞公倒屣煩。
請先陳失馬，次第說投猿。
漳水頭堪白，融峰淚幾吞。
嵌𡼭辭故里，觚角見脩門。
到遞吳蠶宿，留交楚鴈番。
忽通狂客刺，俄返獨縲魂。
望祿蒲生節，隨人柳折圈。
天高難發口，地縮會移跟。
一昨哄堂暇，深知納牖恩。
印刓聊小靳，縕束更能存。
日者叨堂貼，時哉會氣元。
敢言矜騕褭，復自妒嬋媛。
末學應須授，羣經剩欲繙。
恐因鱣發發，復作兔爰爰。
光範寬無閾，階符紫有垣。
極知專造化，稍許展寒暄。
國論圖南紀，邊防議北轅。
未將蟊火畀，忍使彗旗燔。
天步曾留跼，皇心重改幡。
房奩非久祕，藥籠會深掀。
豆棧能忘秣，樗材儻入掄。
略容偷廩稍，重議洗乾坤。
舉邑多狺犬，深心寓祝㹠。
老身難矍鑠，疾眼久眵昏。
合浦珠無脛，豐城劍有痕。
事多慚蹇叔，議敢及臧孫。
餘日知安在，南村定北村。
上閩帥范石湖五首·其一
作者：敖陶孫
朝代：宋

人物于今正眇然，欲從江表訪先賢。
邇來耆舊無新語，誰使文章漫兩川。
利器蚤能誇穎脫，偏師聊復制中權。
騷人有幾登青竹，耐可同時欠執鞭。
上閩帥范石湖五首·其三
作者：敖陶孫
朝代：宋

丁年口伐真奇事，一代詩鳴不救貧。
大手欲推浯水頌，羣酋曾折石湖巾。
乃今謝傅還初志，其奈王陽是故人。
獨有吾閩欠公句，詔書果起釣磻濱。
上閩帥范石湖五首·其二
作者：敖陶孫
朝代：宋

今代論文更是非，賞音誰復得牙夔。
直從長慶成編日，便到先生晚歲詩。
萬馬蕭蕭閑律令，孤峰隠隠出旌旗。
了知長短三千首，收拾餘師即我師。
上閩帥范石湖五首·其五
作者：敖陶孫
朝代：宋

蚤知吳下多奇士，身許先生嫡子行。
他日略容追李杜，斯文何敢望班揚。
向來流水孤三奏，此去飛霞乞一翔。
牛鐸調宮吾豈敢，噓濡萬一借聲光。
上閩帥范石湖五首·其四
作者：敖陶孫
朝代：宋

此行閩嶠吾能數，行盡天南未了青。
莫倚看山韜墨本，要須入界挾圖經。
西湖楊柳雲生鏡，東阜離支錦作屏。
欲託翁冰烏石篆，請公作屋與新銘。
中夜嘆
作者：敖陶孫
朝代：宋

臞庵胸中空濩落，正爾有愁無處著。
比來有酒三捫膺，突兀又似堆衡霍。
道邊俗子畧滿眼，舉扇障塵不容却。
正如白日殺快讎，草草九衢面皆惡。
不應叔末盡鬼魅，世道如此我何樂。
獐頭鼠目動侮人，貌敬逡巡背輕薄。
其餘邊幅綴周孔，汝身無苦何遭縛。
中原干戈六十載，八陵玉座塵漠漠。
假君無力堪汛掃，渠可忘憂置恢拓。
屯田邊壘差易事，三十餘年束高閣。
嗚呼吾君至仁厚，一言罷行水赴壑。
雷塘勺陂可復請，專創一司足經畧。
牛犁居屋旋填補，虎士編氓間參錯。
聊城指日下魯奇，祁連刻期開衛幕。
行之十年倘未效，臣頭請膏斬馬鍔。
奈何諸人忍奈事，天保正用初無作。
居然判道君北海，不復追隨我西洛。
墨池到了須楯鼻，茶甌小緩支鐺脚。
儒生寂寞守太玄，共盡同歸一丘壑。
乞炭於馮孔武再用前韵
作者：敖陶孫
朝代：宋

君不見元光河決愁從臣，天子有詔皆負薪。
當時實炭知幾畚，下與魚鼈爭生人。
孰知木黔善制水，火出木盡全其真。
一朝入火縱粉骨，曲身得煖龍蛇伸。
成虧等作萬世計，肯與胡僧推劫塵。
我欲詼諧與作傳，上繼毛穎追獲麟。
日燒崑崙十挺指，惜哉黔也非吾親。
窮朝破竈鬰煙燼，青唇黑腕羞比鄰。
誰能輿致送煖熱，坐使有脚歌陽春。
將軍羔酒空作夢，十年未有今年貧。
予客崑山得薦嚴長老時道人散朗閒遠不交人事心甚敬之今來海上復得悟公老成疏練能言吳中山水人物甚詳東軒種竹如雲不問其人可知也一日忽起故山之想予語悟野田荒草在處愁人心目安能復作溈山之牛乎因作一詩言君子出處之大致以告不知者
作者：敖陶孫
朝代：宋

平生庾公塵，可涴通州泥。
朅來海門上，日瘦氣慘凄。
春風有相導，佚我以闥閨。
前身定聞法，夢作三生猊。
悟公癡鈍禪，迎客忽虎溪。
招要得半席，紙帳春繒綈。
東軒養蒼雲，大似開昔迷。
計程南山北，托宿東院西。
絕憐維摩牀，而置法喜妻。
是身於虛空，了不礙角圭。
四大師本無，客亦何所携。
頗聞弁山隅，髯松作兒啼。
山神喝連聲，已受三十篦。
豈知溈山牛，未脫靶與犂。
去來同一雲，未覺道理睽。
幸勿使竹歸，留與老鳳棲。
鑿齒恐無對，後期當噬臍。
代人壽度支郎中李嘉言
作者：敖陶孫
朝代：宋

李下老人龍作儔，談經閲世無春秋。
一朝函谷占紫氣，萬里西極行青牛。
青蓮居士亦其裔，太白淪精來謁帝。
江東狂客漏神機，一號謫仙人得制。
天人驚世時一班，文采風流有遠孫。
百篇斗酒真細事，郡有德政朝功言。
晉陵坐嘯列城祖，一札細書風九土。
爲郎不用漢山錢，度支事繁通會府。
向來供億寬艱虞，祗今笏畫通材須。
裕農足國端有道，判花視草皆夷途。
金魚玉带公所有，太夫人高松柏壽。
綵衣板輿堪作圖，贔屭閬州陳母後。
人間盛事省見稀，王母一笑攘桃兒。
花明柳暗白日靜，鶑穿燕颺青春遲。
請君酌此西湖水，萬歲千秋佐天子。
清明寒食數日間，謹勿拋擲爲佳耳。
代劉漕使壽相君
作者：敖陶孫
朝代：宋

神仙窟宅會四明，氣候中和開二月。
是間表表韋平家，奎閣明良拱天闕。
前周後魯岌相望，孕昴降嵩天所設。
大慈平等現官身，思日贊襄盡臣節。
平生履狶真益下，餘刃磔牛何慮缺。
道逢不平忽偉事，坐覺日月妖氣豁。
未嘗示袒勃安劉，亦復和羹商得說。
由來轉物得三昧，政爾成風聊一吷。
涵濡少海益重潤，運動紫樞高柄揭。
邇來邊瑣向平寧，西土民艱隨殄滅。
撞搪噭呼間未免，寸地尺天吾忍免。
公身固已佩安危，公壽應當等溟渤。
花明柳暗沙堤外，著眼昌昌見春物。
想當鳳沼引夔龍，內樂宮壼儼成列。
天皇酌醴賜加勞，詞人第頌歌明哲。
會令宇宙還帖泰，要與鴻濛論融結。
此時桃李競新枝，草木恩光相煥發。
小儒囿身坱圠內，獨駕封軺來百粵。
惟當歲獻南山詩，長與天朝誇突兀。
代送別趙使君
作者：敖陶孫
朝代：宋

白衫紫領休霑襟，聽我一曲截鐙吟。
使君五馬新鑿蹄，大江橫前氣駸駸。
問知淮民何所戀，年來家有生氂犬。
同州雜鞭且未下，山陰大錢聊可選。
門闌書生守遺經，二年作吏勞丁寧。
即日遂良鬚盡白，平生阮籍眼偏青。
君行奏書踏龍尾，好爲人間種桃李。
魚竿冷宦不足言，有一負公如此水。
以入定大士太乙真人像送莞晦叔
作者：敖陶孫
朝代：宋

真人與大士，蘭菊而異芳。
坐卧得定力，銅眼鐵脊梁。
是中有佳趣，山海俱茫茫。
或時現神妙，塵蹟生怪光。
云何得此本，有僧吳下狂。
飲酒不計斗，褚無一絲藏。
興來高閉門，落筆如追亡。
走送臞庵室，洗心一鑪香。
盤陀旃林闊，枕藉玉井凉。
蒙頭帔衲古，遮眼經論長。
不知幾陵谷，睡穩坐不僵。
君家定吉夢，二士相迎將。
辟除寒具油，靜展垂中堂。
會當同一龕，寒泉薦空觴。
夜窗摇茶煙，駝褐依繩牀。
楊枝灑寥闃，蔾杖輝森芒。
與君六根靜，讀書到虞唐。
佳人珮明月贈俞德章
作者：敖陶孫
朝代：宋

佳人珮明月，笑語含春姿。
手握幽蘭叢，照影清漢湄。
少年冶遊子，行樂方及時。
折苕戲相贈，玉色頩自持。
歸來種白璧，日漚文錦絲。
加幣欲聘君，常恐歲月遲。
終然不可諧，翕欻聽所之。
願言遺薌澤，遠慰千里思。
借山谷後山詩編於劉宜之司戶因書所見呈宜之兄弟
作者：敖陶孫
朝代：宋

拾遣詩視孔子道，豫章配孟顔後山。
自餘衆作等別派，彪虥貍豹虎一斑。
我修直筆公萬世，議論不到甘謿訕。
中間杜老饒寒餓，陳也絕葷黄尚可。
天公讎施略相當，一字而貧更憐我。
去年臞菴太荒凉，釜中得魚雷隠牀。
了知詩祟力排擯，誰言錮疾蟠膏肓。
劉郎食飽嗜昌歜，又一過目思手攬。
編詩更著顧癡筆，字字可丹藏石䃭。
知君療病我益病，心手相忘還展詠。
百年長病可得辭，兩翁落唾皆可敬。
忽云身後無知音，此詩百變無邪心。
候蟲時鳥足感耳，我思正在南風琴。
誰能首塗追四始，以經夾轂騷駕軌。
意所不快鞭曹劉，此時折汝一寸箠。
長安市上逢聯璧，人持一箭與我直。
請君了却三萬軸，再見坐我牀下客。
倦夜
作者：敖陶孫
朝代：宋

河津傳五漏，霧雨入千家。
白日鳴饑鼠，深更歇怒蛙。
境空愁稍進，詩短意能加。
客路多風雨，深憂斗柄斜。
僕以紹熙壬子中夏二十有五日始躋風篁討龍井遂至廣福謁三賢像閲舊碑追觀一代風流爲賦此詩適月林依公留設茗併因書以遺之他日能爲我揭詩板於壁間使示來者亦山中之一助也
作者：敖陶孫
朝代：宋

奇石斕橫道，茲山信多姿。
江湖釃兩股，一泓乃孤危。
相傳龍所家，或恐神護持。
腥風轉霮䨴，陰崖立淋漓。
惜無緯蕭勇，探此抱寶癡。
山僧作屋意，慘澹生幽思。
胡爲金繆影，顛倒眩俗兒。
坐來百念失，蒼官導前馳。
招提果深登，屐痕恍前期。
咄哉少肉山，著此高顴師。
端能致遨頭，絕唱相娛嬉。
過溪亦何事，相送了不疑。
渠能縛禪律，因來數鬚眉。
我愛秦郎記，字壓頭陀碑。
月林只夜夜，人物自一時。
賢愚盡蟻封，來者吾得知。
六月內喜雨詩
作者：敖陶孫
朝代：宋

炎天亦靳雨，特地費雷將。
隠隠來何久，飛飛勢稍颺。
初從霑塊潤，忽作建瓴忙。
穉子拋書出，臞禪解縛狂。
苖滋應秀穎，風過忽溫凉。
蛛網掀三面，蟲書漫數行。
衾箱開歲事，恩澤到詩章。
怨暑移今昨，煩痾覺在亡。
青蓮開紺宇，白苧舞彫牆。
隻影還晡暮，驚心重渺茫。
思惟大火聚，迴向六時香。
脫略時流輩，周旋古佛場。
身纔丈六足，舌乃大千長。
此理憑誰詰，何方更舉揚。
鼠愁燈崛峍，鴉睨鐵琅璫。
生理何聊頼，斯文重激昂。
盛時追少壯，故步失尋常。
政爾蓬心薆，依然貝葉光。
再次徐先輩二首·其一
作者：敖陶孫
朝代：宋

淺聞懲闕漏，小學到凡將。
始制初龍遁，流風漸鳥颺。
汔今緗帙富，益我手抄忙。
半世真書癖，衰年忽酒狂。
壯懷邀汗漫，奇服間庬凉。
身許羲黄上，名卑崔蔡行。
知心屐幾量，闕計木千章。
湖海堪流滯，陳劉略喪亡。
每思辭北闕，直欲老東牆。
度嶺官憔悴，藏山計杳茫。
尚方何日舄，侍女幾時香。
歛板予行役，懷鉛子舉場。
翅垂雖一眚，腹果自三長。
孰使多爲累，還成少不揚。
忽驚投暗璧，曾是獻明璫。
閲世肱三折，論文首一昂。
結歡慚季札，抗對敢元常。
它日聯詩社，前羞李杜光。
再次徐先輩二首·其二
作者：敖陶孫
朝代：宋

身是韓康伯，名慚許子將。
居然屯澤閉，何得巽風颺。
憶昔求詩甚，端成刻燭忙。
出喉真自苦，舞手或成狂。
楊柳偏歌雨，蒲萄肯博凉。
羣兒哀齒舊，諸武讓顔行。
禹穴魚龍陳，天門虎豹章。
陰符空獨佩，秘論未應亡。
自築揚雄宅，誰窺宋玉牆。
鄉英殊磊磊，俗物自茫茫。
祓厲三精劍，寧神百藴香。
諾交那復社，取醉莫論場。
高節看徐穉，妍詞伏仲長。
泥蟠雖汩汰，韝掣會飛揚。
列屋多齊趙，華榱間璧璫。
從渠誇富艷，試與校低昂。
丘喙徒三尺，公才可百常。
素交風雨盡，雪涕魯靈光。
再用晨吐字韵寄潘德久·其一
作者：敖陶孫
朝代：宋

舍人賓日姿，起居庭燎晨。
豈惟瑞朝廷，薦紳目多聞。
就如田甲謿，死灰果不然。
那知碩果剝，中有一念仁。
稽古得微酬，櫑具峩進賢。
琴爲悲風彈，茶必活水煎。
平生轉庵詩，小當壽千年。
忽聞朔方騷，更欲腰黄間。
向來撲朔豪，日者今華顛。
再用晨吐字韵寄潘德久·其二
作者：敖陶孫
朝代：宋

下客時覘君，車茵陽醉吐。
萬事君不理，傳聲拒開戶。
雖然臭味合，更覺心貌古。
書讎嶧山棗，羹臛首陽苦。
坐令府西門，平輿說二許。
君當我輿臺，銀艾心已灰。
尚有西山緣，共待石髓開。
神仙覺易與，詩句端難裁。
却後五百年，化鶴吾獨來。
再用韵酬陳祕校來詩有擊楫清中原之志故中間多及之
作者：敖陶孫
朝代：宋

海中老蜃噓樓閣，局促鶢鶋魯東泊。
忍能杯視九雲夢，戢戢魚頭沸相灂。
濤江亭東識君面，再見白也大鵬作。
雄辭已褫壯士氣，窮髮天驕堪面縛。
我家荆楚起孤劍，奮身多自青油幕。
南遷閩嶠已三世，土風正坐儒冠錯。
尚當拂磨十丈崖，刻頌欲將文字託。
今君精悍喜談兵，指畫魚麗分鸛鶴。
會當平敵走行在，金印皇皇看手攫。
不應從我學詩句，格律牽纏紛纆索。
世間冷暖逐處所，火井自溫冰井涸。
論詩說劍亦奇事，媿乏三盃澆索寞。
誓將併敵起三關，不作羣狐猜鎮惡。
齊紈魯縞我山東，指日戎車會于濼。
再簡林子大
作者：敖陶孫
朝代：宋

糟丘酒無時，釋麵雲濤翻。
前身阮步兵，搜句急追奔。
詩清酒更冽，自扣玻璃盆。
緬懷君家翁，滿懷蟠虞軒。
職當調九鼎，小却護北門。
胸中補衮線，豈但民瘼痊。
胡爲坐海山，揖客通寒溫。
邊庭失細大，益我愁思繁。
今君富文采，色正語不喧。
念我死塵𡏖，妙語爲返魂。
班班古罍洗，一笑三家村。
再賦薄薄酒
作者：敖陶孫
朝代：宋

薄薄酒，全吾天。
醜醜婦，引吾年。
敗繒粗布形骸便。
辛勤著書塞屋椽，何如郭外二頃桑麻田。
折腰斂板高鳶肩，何如方床八尺供橫眠。
左爲劍鋩右鼎耳，勸君却步行相先。
斗量明珠埒編錢，郿塢未就臍已燃。
十眉間坐爭連蜎，絕纓滅燭薰腥膻。
農家醜婦眉半櫛，白頭惟有夫壻憐。
勸君酒薄君勿嗔，尚方賜尊能殺人。
力微覆餗有明誡，食鮭三九元非貧。
酒不薄，人自薄。
妻不惡，人自惡。
不如濁酒三盃呼醜婦，共作原頭賽神舞。
凄其歲晚不勝鄉國墳墓之情再得四篇贈宗之毋以示他人也·其一
作者：敖陶孫
朝代：宋

鄰曲竟還往，歲除當餽分。
作我淡生活，小龍破密雲。
天機亦良勤，錯綜合瘁芬。
松柏青始獨，苕華黄已芸。
凄其歲晚不勝鄉國墳墓之情再得四篇贈宗之毋以示他人也·其三
作者：敖陶孫
朝代：宋

紅塵暗九衢，生白有我室。
山平拄笏頤，月滿橫琴膝。
三年蠻府掾，不愧紙尾筆。
夢從南海君，供我波羅蜜。
凄其歲晚不勝鄉國墳墓之情再得四篇贈宗之毋以示他人也·其二
作者：敖陶孫
朝代：宋

重趼踏九州，一源貫九流。
歲晚天報子，茲樓斂其秋。
正西蒼龍尾，下掉白鷺洲。
旁人爲我嘆，污瀆橫吞舟。
凄其歲晚不勝鄉國墳墓之情再得四篇贈宗之毋以示他人也·其四
作者：敖陶孫
朝代：宋

昔我宦南海，賓友日擊鮮。
今來童市歸，掌肉分烏鳶。
旅食何足校，苦望雙旌煙。
願爲墓戶家，毋爲地行僊。
別袁席之二首·其一
作者：敖陶孫
朝代：宋

漏盡有行客，袁侯挽不來。
掉頭緇塵中，胡爲此徘徊。
何處非詩具，螺江如潑醅。
公子亦豈癡，索笑西湖梅。
平生詩書腹，不計簿領材。
噫嗚梁父吟，慷慨新豐杯。
夢作方士鳬，喚杖聽風雷。
何知江東路，瘦馬衝塵埃。
君名在吏部，作吏始此回。
獸弱而弩强，蹙縮生自猜。
自猜固如此，一語須君裁。
王事有靡盬，柴車誰當推。
行矣勿告勞，試身文書堆。
別袁席之二首·其二
作者：敖陶孫
朝代：宋

昨送鄭廣文，持氈就客坐。
今辭習主簿，相與枕書卧。
名字擅一世，此法當寒餓。
臞庵書滿屋，十夏作僧過。
就使君交我，指目等奇貨。
百年寸箠折，萬事一甑破。
獨念君行路，歷歷眼中墮。
入衢酒無聲，道信山辭涴。
每憶上程時，店火明箇箇。
征人語暝靄，嘶馬带枯莝。
是間萬金藥，貴子身劑和。
飲酒端不惡，爲米知何奈。
手板付丞相，此語尚須佐。
前感興一首
作者：敖陶孫
朝代：宋

烏几學癡坐，吾炊何以晨。
了知詩自好，不與甑相聞。
蒼蒼本空空，嗚呼誰使然。
甌窶知滿篝，稍喜斗斛仁。
而我亦齊民，不貪後世賢。
腹無一寸溫，百憂鎮燒煎。
巋然一破竈，寒蟲欲無年。
更欲辨名字，蟋蟀螽斯間。
書生謹守書，放步防疾顛。
蝦蟆緣青冥，孤光恣吞吐。
於菟無角翼，爲天守門戶。
持此感物化，堯舜萬萬古。
冰蠶不知寒，蓼蟲不知苦。
未知了身口，甘煖復幾許。
高高化人臺，下視多劫灰。
我欲轟雷車，老天怒不開。
死語無出路，六經聖所裁。
惟應蒯緱劍，日夕同歸來。
北窗雅言寄朱仁叔
作者：敖陶孫
朝代：宋

風日暖，天大裘。
蠅飛打窗油，北窗墳策高於丘。
我欲發視勞牽抽，把酒起望天門陬。
斜鴻書破半張紙，枯荷網空散鉛水。
機中挑出錦文詩，淚滿鴛鴦半身紫。
新愁波不窮，後愁更隨風。
美人如嬌春，何物可御冬。
古人已恨愁不足，却遣今人送愁續。
輕將玉斧贈吳剛，漏得寒光照孤宿。
素女爲天揀退絲，伶倫猛截孤生枝。
沙蟲含冤射千載，誰勸黄竹栽瑶池。
歌夜長，歌夜短，淮南桂枝香滿滿。
爲君持酒壽金人，少待露盤辭玉椀。
古興·其一
作者：敖陶孫
朝代：宋

我有古時鏡，云煉三精魄。
雙龍護其紐，玄霧紛四塞。
持照盤古帝，面目湛可識。
包藏久不事，天地稍蒼黑。
昨中試拂拭，依舊存八極。
惟有世人心，寸膜不可得。
古興·其二
作者：敖陶孫
朝代：宋

昔我走東海，遥望殊庭曲。
獨木盤九龍，欲以鐵網漉。
紛紛下百怪，牙甲爭踏蹴。
珊瑚泣沈沈，悵望不省錄。
終然拙用大，坐閲年代速。
寄謝寥陽天，龍宮書未讀。
句
作者：敖陶孫
朝代：宋

當年靈壽杖，止合扶孔光。
和姜堯章桂花裙字韵
作者：敖陶孫
朝代：宋

紅紫有偏尚，桂花總宜人。
蠟雪明孤斟，絳雪嬌小顰。
可憐愛花人，兩屐穿秋雲。
懷人小山作，寄愁中書君。
向來鷲嶺詩，政坐書檄嗔。
月中落桂子，習氣知幾塵。
潘郎桃李姿，頗亦尊所聞。
提携風露前，縷衣深紺裙。
和留題寓舍
作者：敖陶孫
朝代：宋

無可奈何生午凉，暮年王粲更情傷。
一川水浄鷗能白，九月秋歸蝶自黄。
洛下篇章還獨詠，遼東城郭正相忘。
紛紛后土塗泥甚，小試莊周曳尾方。
和開元寺省公韵
作者：敖陶孫
朝代：宋

振錫浮盃定偶然，繭窠誰見老蠶眠。
祇知大膽嘲無本，渠識前身是普賢。
師欲贏糧趨建德，我慚觀畫訪開先。
莫將幻境誇陽燄，吐盡多生渴死涎。
四月二十三日始設酒禁試東坡羹一杯其味甚真覺麴糵中殊無寸功也食已得三詩·其一
作者：敖陶孫
朝代：宋

今日忽感悟，閉門謝麴生。
未危却二孺，不戰仇三彭。
掊擊北海樽，嚌量東坡羹。
尚恨薄滋味，未能免虧成。
我欲嚥元和，默坐朝上京。
坐等梨棗熟，小試昇天行。
四月二十三日始設酒禁試東坡羹一杯其味甚真覺麴糵中殊無寸功也食已得三詩·其三
作者：敖陶孫
朝代：宋

去夏苦多雨，勢若無炎官。
今晨迫重午，香黍仍膠槃。
天機杳難測，人言亦多端。
祗今原田上，立苖未妨寒。
但願含穎時，借日開迷漫。
蟪蛄爾何知，喣喣啼夜闌。
四月二十三日始設酒禁試東坡羹一杯其味甚真覺麴糵中殊無寸功也食已得三詩·其二
作者：敖陶孫
朝代：宋

評詩要平淡，此語吾不然。
大千自有舌，何用長短篇。
謂是天送句，端正落我前。
旋聞口吻鳴，頗益心腸煎。
少陵躭句佳，欲以一死捐。
是中有真意，靖節差獨賢。
壽通守趙寺丞
作者：敖陶孫
朝代：宋

忠簡公騎箕尾星，千古萬古明天庭。
在天高廟足歡喜，敕使孫枝扶炳靈。
輟身仙班寄閑逸，閶闔正繞烟花出。
朝元冠劍妥未動，一笑明朝作人日。
漢家最重水衡丞，廩餼錢多上所能。
掌藏頒用渠式法，置之忽分淮股肱。
春風作意回焦土，黄池崎險爾如許。
區區鼠輩何足磔，此心本應僧伽祖。
甘泉酒作真珠紅，和氣已墮胡牀中。
奮髯抵掌直細事，參佐同此祥沖融。
大江洸洸去無極，江南老人候舟色。
諸公歸補父兄處，二十五城那得直。
海門短簿初來時，青衫恰輟惟烟姿。
興來得句自推激，爲公壓倒崧高詩。
夜坐
作者：敖陶孫
朝代：宋

來雁無消息，寒蟬久寂寥。
鬢毛隨日化，吾意得詩消。
樓影三更淡，天星幾夜摇。
眼中無長物，拄頰又明朝。
大風懷林伯農
作者：敖陶孫
朝代：宋

江湖易高風，六月寒㾕㾕。
中宵會急雨，凉意到衾枕。
顛披蒲葦亂，抑壓烏鳶噤。
禾頭欲生耳，樹背各流瀋。
不謂晡來霞，橫拖半天錦。
初疑鴉翻晴，旋覺虹投飲。
晦明信難料，暘霽吾誰諗。
所思隔江水，筆力望徐沈。
十年一葛衣，肘見尚整衽。
想當風雨夕，憂國願歲稔。
凄凉新豐邸，避濕幾違寢。
何由語連牀，共破秋氣凜。
奉寄旌德尉劉申之
作者：敖陶孫
朝代：宋

諸劉兄弟賢，一一無可選。
竹林銳頭郎，風味吾小阮。
平生天機深，善閉得內楗。
邇來卿何曹，不辦折腰本。
稍傳詩語東，朝日照蘭畹。
伊余戰紛華，心旆凡幾偃。
劃逢君家語，雋永初一臠。
識遺飽新得，友勝悟夙捐。
緬懷歌商地，蕭瑟松磵遠。
陰陰蕪菁花，碧蝶相與晚。
是中著高士，物意自偃蹇。
向來白衣宰，雲壑論補衮。
優游濟艱難，如以禹代鯀。
劉郎秀眉宇，秋隼立高巘。
端能謝師匠，萬卷自鉏墾。
時須閲世諦，一及城門鍵。
功名頭上簪，日月風中幰。
何時會吳下，春動長洲苑。
寄德久舍人時將過吳門
作者：敖陶孫
朝代：宋

昏花亂眼嘆吾衰，寶带忘腰羨子宜。
碓下誰明能行者，甕中聊覓永禪師。
醉鄉欲結無爲社，劫火難燒見在詩。
忽憶扁舟洞庭路，霜螯斫雪點橙絲。
寄福清翅山舅陳夢寔
作者：敖陶孫
朝代：宋

路岐引人不作長，野梅官柳禪風光。
看山看水入詩眼，歲月不覺鬚眉蒼。
請從丈人開肺腸，身非石人忘故鄉。
五年江湖枕書睡，夢隨南雲落翁堂。
亦知行坐歌白頭，池南隠几浴鳬雙。
鰥孤肯復有羈旅，石塘破寺魂悲凉。
毛錐不補萬事裂，存者各在天一方。
善和里第知幾易，遼東城郭空相望。
平生何用酷似舅，政似嫫母顰施嬙。
兒時拊頭祝文章，祇今未入崔蔡行。
三年一書願見貰，骨肉滿縣愁難當。
屋頭荼䕷定過牆，滿窗日色文書香。
眼前欠甥頗念否，我亦口挂蠔山旁。
煩將歸意作泉下，小待錦衣漫俗妝。
寄題龔立道農隠堂
作者：敖陶孫
朝代：宋

往聞大龔公，魚艾照靈壽。
當時從肩輿，門生兒子後。
詩書開似續，文采補耆舊。
數椽上茅茨，基結稱廣陋。
壁間落寶唾，半是經濟手。
坐令農隠堂，贔屭黄姑藪。
我來雖未識，名下已奔湊。
功名何足云，短鍤支宇宙。
所憂飯吾牛，芻惡毛角瘦。
木奴擅中州，竹君食千畝。
連車載長腰，橫網遮巨口。
人生亦何須，不若巴清婦。
時來食方丈，時去鮭三九。
常恐少微芒，深夜切奎斗。
起家公不難，周漢須佐佑。
敢請益治田，種秫多釀酒。
歲晚滄洲期，許結羊仲友。
小樓·其一
作者：敖陶孫
朝代：宋

只有書樓日日登，欄干東角每深憑。
一層已是愁無奈，想見仙人十二層。
小樓·其二
作者：敖陶孫
朝代：宋

泥濫花淹燕不歸，輕陰時獵酒家旗。
無情最奈牆東柳，正嚮愁時寂寂垂。
廣行路難·其一
作者：敖陶孫
朝代：宋

有聲且勿吞，有淚且勿傾。
聲吞斷人腸，淚傾草不生。
萬事有反覆，天地終無情。
斲方以爲輪，平地生九折。
鍛劍使繞指，青萍化爲血。
筋骸束未貫，光景電露滅。
我欲竟此曲，此曲能頹山。
奉君一巵酒，已矣當何言。
廣行路難·其二
作者：敖陶孫
朝代：宋

有歌且勿發，有舞且勿盤。
歌發愁雲陰，舞盤促歲年。
古來妾事主，百悲償一歡。
勸君莫渡河，河伯欲娶婦。
采桑急蠶饑，送死藁碪手。
世故常多門，反覆無不有。
我欲竟此曲，此曲能摧城。
奉君一巵酒，假日聊偷生。
張連魯仲本蜀人從其先宦嶺表僅五六十年矣爲言廣州城內有檜奇古甚土人相傳自唐末至今往時東坡先生道惠宿留此州嘗供佛其下得甘露綴枝之異予徵二事皆無所據而耆舊相傳云爾要必有從來者張乞詩爲賦長謠一篇
作者：敖陶孫
朝代：宋

亳州仙檜聃翁玩，西湖老檜陳朝餘。
區區草木定何意，多生要傍齋房居。
吾行東廣足已劬，兩年纔到安期蒲。
菩提葉老還書蠹，波羅子重空懸壺。
地荒了不快人意，照耀南海何能無。
邇來劃見張公子，火雲肉山煉心水。
搜奇訪古偶及之，破笑勞君相指似。
門前罄折得堵宮，諸天龍神俱儼容。
左呵右禁防所奪，上帝遺我駟玉龍。
問從張公得明證，指畫檜身分四印。
嗟哉此老亦不逢，生世適當唐晚閏。
天迴地轉逢今茲，霸戰王爭了不知。
試看左紐足奇怪，虎脛骨貫龍鱗皮。
霜枝雪榦如相偶，老大商山餘四叟。
年深幾慣雷霆爭，夜定一從牛兕走。
道形天貌吾何心，晚歲聊依清磬音。
忽然空中聞款綮，指李丈人勤遠臨。
更傳坡仙曾設供，甘露綴枝如潑汞。
桃源事託五柳翁，後世請將吾語用。
後感興二首·其一
作者：敖陶孫
朝代：宋

皇天分四時，氣節幾錯遌。
俗兒一驚呼，識者淚橫落。
悠悠羲皇前，日月何磊犖。
不世更凌歷，地上光景薄。
十年看花草，皴面少膏沃。
看看六鰲背，坐愛白日曝。
何當寥陽天，朗咏無生樂。
後感興二首·其二
作者：敖陶孫
朝代：宋

朝爲感興吟，暮作感興吟。
何者最可憐，淚盡枯人心。
身後多所化，所遇或淺深。
奈何姝姝人，色裹矜冠襟。
野芳必在擷，濁酒必在斟。
死題善人表，生托君子林。
置之勿復言，愁陰復愁陰。
思古人
作者：敖陶孫
朝代：宋

思古人，思古人，古人皦皦若日月。
我欲剖棺斲出古人心，惟見蒼苔漫白骨。
請陳古人心，君勿駭客言。
古人惟一真，可使風俗皆還淳。
殺雞不及林宗，炊黍不候龐公。
雪中安道興適盡，坐上公榮樽已空。
呼酒徑勸君，欲眠即遣客。
嵇康巨源不爲絕，戴崇彭宣本相得。
徐庶失老母，密如玄德不能奪之臣。
嚴陵薄宦情，狎如文叔不能止之客。
包胥伍員不失其爲友，羊祜陸抗不害其爲敵。
我有蒸壺，安事隠語。
我但食韭，安用多種。
割肉元知方朔真，拏金豈即劉叉勇。
古人心事有如此，何至顔色相媚奉。
道衰舛仁義，世亂生姦雄。
君知臧否不掛口，正慮匕首揕其胸。
我生恐無用，我死知無聞。
作書預與兒輩訣，葬時定覓要離墳。
悼趙忠定
作者：敖陶孫
朝代：宋

左手旋乾右轉坤，羣公相扇動流言。
狼胡無地歸姬旦，魚腹終天痛屈原。
一死固知公所欠，孤忠頼有史長存。
九原若遇韓忠獻，休說渠家末代孫。
擣衣吟
作者：敖陶孫
朝代：宋

北鄰擣衣聲，明當葭管動。
隨宜過街巷，一歲三日用。
請君歇砧杵，指直霜氣重。
君不見南鄰已試明年燈，應製春衫泥小鳳。
改周晉仙贈丁相士之什
作者：敖陶孫
朝代：宋

張顛許我以神仙，薛顛謂予可英傑。
丁生謂二俱無成，世間那得此奇崛。
麒麟閣上森貂蟬，龍虎鼎內飛大丹。
腰錢跨鶴誰不願，只有圮下先吾鞭。
何如吳松江上住，門橫釣車屋農具。
卧看蒼虬擾白雲，正午堂堂拔江去。
放船
作者：敖陶孫
朝代：宋

柳邊放船試南風，揚溪荷花能艷紅。
一川雲錦步不盡，我舟正在繁香中。
午天無雲青脈脈，枕舷哀歌醉脫幘。
更將綠葉穿碧筒，欲臣屈巵奴太白。
風前一笑玉麈橫，蜻蜓側翅潜魚驚。
騎馬貴人多內熱，此歡勿語長安城。
須臾客醉船亦醉，信流一抹西村外。
翁媼負牆樵牧奔，拾薪供茶初不記。
還家鼻息撼四鄰，閬風接夢疑非真。
清遊何時記三人，臞庵與弟拙鄉陳。
旅舍七首·其一
作者：敖陶孫
朝代：宋

學道欠定力，一寒便生嗔。
古來雪埋腰，定知英雄人。
去爲百錢遊，得酒不濡唇。
慘澹行歌歸，仰面東南雲。
紛紛過車馬，寂若耳不聞。
退坐茆簷底，徒有豪氣存。
旅舍七首·其七
作者：敖陶孫
朝代：宋

我家碧鸛弟，盡用當執殳。
摧顔伴老翁，意欲化白鳬。
娟娟熨帛手，見之感無襦。
坐念粟布謠，於乎予何誅。
取求不汝瑕，霸心生斷袪。
請觀澤中鴈，一一稻粱圖。
旅舍七首·其三
作者：敖陶孫
朝代：宋

今晨日色佳，負暄就前簷。
晴鳶盤空闊，始覺天宇嚴。
怡然一欠伸，雙巒引遐瞻。
亭亭倒枯荷，似是浮圖尖。
出家本不難，貝葉明牙籤。
但恐遠公社，無酒與陶潛。
旅舍七首·其二
作者：敖陶孫
朝代：宋

雪後天正碧，須臾白龍鱗。
暮寒急歸鳥，新月生微顰。
帝居時節正，物肅天地仁。
黄旗在何方，指畫分星辰。
拊攔發浩歎，肝膽空輪囷。
兒女顧我笑，微霜濕衣巾。
旅舍七首·其五
作者：敖陶孫
朝代：宋

人言我身長，尺度難爲裁。
居然一瓠壺，略可當酒杯。
口交市井談，面涴俗子埃。
謂予倘不化，未覺逆旅猜。
但恐醉語誤，積毀能焚骸。
殷勤王先生，脫襪何賢哉。
旅舍七首·其六
作者：敖陶孫
朝代：宋

少時重意氣，裹劍師白猨。
神傷化碧血，淚盡如生元。
晚修漆園方，孔跖付一尊。
小山受歲晚，片雲時歸屯。
客來兩團蒲，坐看茶煙翻。
淵明真可人，觴至輒忘言。
旅舍七首·其四
作者：敖陶孫
朝代：宋

齧雪蘇州年，嘿數天再閏。
當時賈長頭，霜桐送孤韵。
今年貧更惡，交友雲散盡。
收自緗楮林，博閲先後進。
縱橫略千家，詣處合一印。
文章何當工，一死差可忍。
晚霽湖邊獨步
作者：敖陶孫
朝代：宋

短短桃身盡著花，微風細雨響蘆芽。
一晴眼底皆新物，蛺蝶成羣聚淺沙。
月華道中
作者：敖陶孫
朝代：宋

善財平明白下床，供君一鉢曹溪香。
山中老盧致無恙，爲我一洗醒而狂。
問君江行何所見，邂逅今朝識山面。
羣峰亦自不相知，漥者欲逃危欲獻。
漥逃危獻知奈何，小草遠志元同科。
時來隨喜出雲雨，不來抱藹休巖阿。
老人於山消底物，畢願託身仍託骨。
接頤孤撐看未已，萬馬崩騰過倏忽。
貴人祗聽宮門鐶，何曾一葉吼冰灘。
轉頭便下貞陽峽，嶺猿舉臂招入還。
歸來海上亦不惡，把酒持螯誇至樂。
明朝遠碧望林巒，依舊朱欄照城郭。
有感一首
作者：敖陶孫
朝代：宋

典衣沽美酒，鑄金買艷歌。
青燈炯長夜，如此粲者何。
平生有廉藺，方駕欲更過。
低顔兒女中，鬰若鷹在羅。
酣望八極表，老淚如懸河。
諸兒頗嗤黠，見謂同一波。
相如混滌器，謝鯤困擲梭。
古來賢達人，細過非所科。
竊願天子聖，朝廷半丘軻。
青春深農桑，東盡青齊阿。
坐今倡樓女，委棄黛黑螺。
下里羞陽春，中宮張雲和。
我爲太平人，短褐生橐駝。
醉魂招漫郎，或有石可磨。
杼山閣詩
作者：敖陶孫
朝代：宋

攝身上諸峰，我無千手目。
神交庶子泉，夢老王官谷。
平生林壑趣，魚鳥即往復。
杼山落何許，面勢工設伏。
故人郊居賦，雌霓從衆讀。
大聲嗑黄華，令德猗綠竹。
永言乘樏叟，會計踵納麓。
方尊讀書倚，肯效舞經祝。
幸當草木近，安事筳篿卜。
顔公况華扁，江令有餘馥。
騫掀鵬摶海，夭矯龍起陸。
於焉峙橫閣，渠是伯夷築。
何年黄金彈，雞狗隨蹋踘。
還持揮蠅扇，靜對振鷺瀑。
前山入手版，後水激帽屋。
風聲逐孫登，星采向荀叔。
誰能治西曹，束带望賜沐。
清客班雜坐，動處草皆蓼。
乾坤磨旋蟻，身世蕉覆鹿。
異時留峴首，羊公難諱獨。
次潮陽寧公詩韵三首·其一
作者：敖陶孫
朝代：宋

天外誰飄桂子風，老夫鼻觀已先通。
直須斬斷年時話，匹似西來歎不逢。
次潮陽寧公詩韵三首·其三
作者：敖陶孫
朝代：宋

竹枝拗折殊多事，參取茶甌未到前。
爲報天台癡五百，撞齋邏粥莫爭先。
次潮陽寧公詩韵三首·其二
作者：敖陶孫
朝代：宋

十方無壁慣曾遊，一片孤雲任去留。
莫話潮陽舊公案，天台行色滿簷頭。
次醉中歌
作者：敖陶孫
朝代：宋

犢車油壁塵紛紛，恨君不識如花人。
金鞭爭道誰家郎，出門三日香人牀。
春風酒面吹微鱗，主人拔釵留上賓。
洞房燭花盡意明，爲君拂絃駐歡情。
陣鴻塵澀聲難安，城烏夜啼訴春寒。
吳歈未終初日上，璇題藻井知無恙。
請君銜盃莫問天，茂陵劉郎初學僊。
人生百歲俱可憐，願君流歡及盛年。
世間萬事不如酒，九環寶带時人有。
感君一曲寬百憂，當時見人面色羞。
君不見牆東儒生食井李，一生飲牛廉讓水。
次韓耕道贈別韵
作者：敖陶孫
朝代：宋

一昨羊城別五僊，駕言韶石叩鈞天。
偏師政擬劘詩壘，淺瀨那知滯酒船。
但使繫書勤雁足，敢思騰上竦鳶肩。
區區定取韓康笑，賣藥逃名却自然。
次韵張宰牡丹
作者：敖陶孫
朝代：宋

羯鼓勿罷弄，吾琴無成虧。
潘桃既無頼，陶柳自不持。
造物有鑪錘，攬之杜拾遺。
卷簾出傾城，一笑不用帷。
輸心巧當面，珍重來如期。
人爲曲江秀，花自潜溪移。
美人欲晞紅，鏡中靦東施。
如聞姚魏風，紅紫合折枝。
常恐砑光帽，半倒金屈巵。
作詩苦留春，出吻竟不奇。
但當闃幽閒，屬賦歌載馳。
慇懃禪靈錦，丈尺餘丘遲。
公杯當再行，雉邊多小兒。
次韵張長公寵賜初度致禱之語
作者：敖陶孫
朝代：宋

何人著書補獲麟，竹汗未乾頭已星。
天上風流張公子，散髮滄浪歌獨醒。
威名徧滿淮草木，肯借妙語春冥靈。
臞翁之腹無三壬，平生貯書纔一丁。
泥塗斷道學龜曳，雲天潑眼慚鸞停。
亦知封侯下曹掾，寧與阿堵高寧馨。
夢從諸兒坐家塾，十年燈火寒青熒。
分無黄色明天庭，獨倚一片藏無形。
虞翻骨相當自程，曲江風度乃不名。
次韵翁伯紹教授
作者：敖陶孫
朝代：宋

南窗解衣學畫史，夢繞西湖貌西子。
了無一語對青山，側釐隃糜相與閒。
平明視鏡稀可數，生愛詩名壓千古。
春風別我不作難，壺漿瘦馿行出祖。
政思坐上覓佳客，廣文先生秀眉宇。
船頭把詩報忙事，欲些黄陳作黄土。
摩挲老眼說舊觀，絳衣大冠逢建武。
二公派當百似續，行舒綴遠如觀舞。
百年許長作灰冷，手披口吟心獨苦。
許君一死力負荷，麾斥衆楚昌齊語。
典衣沽酒人敢易，鼠壤猶堪窖餘窶。
長生木瓢要賞真，元劉放浪猶詩人。
眼前生後姑置論，紅紫事休天地貧。
次韵萍鄉文叔章訪別
作者：敖陶孫
朝代：宋

力田望逢年，倚市勝刺繡。
十年丘里語，失火要自救。
君行半天下，何處得耆舊。
請從老龐說，龍風相赴湊。
全家隠鹿門，遺安不求富。
常時拜牀下，大鐘盡徐扣。
男兒惟一身，用在百歲後。
譬如營屋室，宗廟先庫廄。
不聞買山隠，而有居巷陋。
君看鍾鼎家，粱肉或墨瘦。
寧爲賣文活，一經老學究。
出身即九折，時命迺大繆。
向來尸裹革，口語困逗留。
居然齒編貝，月粟供賃僦。
何知山澗底，鹿豕對飯糗。
文章忌隨人，謹勿誇客右。
書林無淺植，筆耒有深耨。
紛紛青紫楦，後進渠領袖。
結交兩任昉，設客一陰就。
卑官慚處贈，俚語致公壽。
次韵蓋宰
作者：敖陶孫
朝代：宋

大化我蟲臂，常時炙牛心。
居然身桔槔，老圃愁漢陰。
簡書實畏人，吏事頗見侵。
千里得蠻語，十年生越吟。
寧爲尺一稽，何者可枉尋。
蓋公學齊魯，頗似東海任。
雙骭留石涔，舉世方盤鍼。
稍傳閉關術，抑按娛五禽。
朅來道院中，狼山即知音。
披衣起視夜，欲借北斗斟。
寤言種秫陶，渠肯挾策欽。
琅然庭柯句，欲和南風琴。
勾牽老維摩，善哉去來今。
飛潛不同穴，著鞭英雋林。
次韵蓋睎之見憶
作者：敖陶孫
朝代：宋

臞翁方解夏，蓋令正防秋。
浄社吾追遠，侯封子擇留。
硬黄隨意草，大白幾時浮。
莫話河南北，傷心感沛州。
次韵謝李秘校
作者：敖陶孫
朝代：宋

大雅熄自鄶，續絃久無人。
中間翰墨場，名字俱已堙。
江山亦何助，東海真揚塵。
我笑李夫子，缾無半合陳。
人書兩俱亡，何用語逼真。
作詩來起予，欲卜二仲鄰。
依然送鴻目，衮衮天機新。
莫欺鬢眉蒼，持護應有神。
狗鬚侯舞陽，羝角相平津。
皇天信平分，萬物各得春。
但願閲世心，孤特凜箭筠。
日者鶴飛書，江漢起隠淪。
三物論鄉國，六藝程成均。
秋風入帝閑，錯落騅駓驎。
君曾讀詔否，却枕方欠伸。
勿驚作詩面，酒纈吹微鱗。
唾手洗衰陋，一返姚姒純。
稽古不無力，政復昌其身。
它時玉堂夢，與問三生因。
盟我良不難，欲託孫子親。
贄君以黄耳，附書莫辭頻。
再拜賦斷章，水石俱磷磷。
次韵陳景齋糾掾題品山齋數石之作
作者：敖陶孫
朝代：宋

吾山何足誇，君語煩專送。
姿爲丘壑媚，意重璆琳貢。
芥胸劃玲瓏，瞇眼豁塵瞀。
白雲足怡悅，明月得簸弄。
居然衛霍近，頓壓鄒魯鬨。
故人真陽守，遺補臞庵空。
數株立拏螭，一笑慰歌鳳。
緬思昔牛李，競勢急鞿鞚。
能令山崒硉，所欠腹空洞。
那知負之走，更使逐者衆。
誰言山上山，竟作夢中夢。
老衰本無欲，標榜聊取衷。
獨憐伏虎雄，必得飲羽中。
荆室雖苟完，漢儀亦多傯。
君能載酒來，我願共飯甕。
次韵馮孔武雪中簡聞人簿乞炭
作者：敖陶孫
朝代：宋

君不見朱門煌煌多近臣，豹胎煮蘼蠟爲薪。
庭中盛設潑寒戲，炙手欲近還嗔人。
誰知曝背茆簷下，欲獻要是山林真。
兒童抑搔皮肉軟，日輪過中方欠伸。
懸鶉結駟兩相笑，百年俱成一窖塵。
先生自是冷官樣，要看入火紅麒麟。
撚鬚自作詠雪句，秘思蚤與相如親。
蒲團擁裘結僧坐，別有絺綌君南鄰。
願迴六龍照后土，施與萬國無邊春。
屑瓊鏤玉入肺腑，拍手一笑未吾貧。
永嘉魏祕校訪僕蕭寺且言出處甚詳屬與余同客崑山使人不能無懷魏云欲還故鄉而吳中兒女森森如立竹矣因用所惠詩韵聊綴數語以塞來意韵長不復櫽括資客中一噱可也
作者：敖陶孫
朝代：宋

陳侯一榻懸千古，賤子何能望入府。
門前誰者高櫑具，甚口美髯方快覩。
裙衣新失大雪寺，告訴天吳煩拆補。
陰風立我鐵戶限，起到不供人笑侮。
邇來稍挫牙角勇，一見何知肺肝吐。
繪衣君欲試華蟲，鶑領吾方愧桑扈。
新篇直欲命騷僕，寸舌寧當下齊虜。
已從雁蕩歌貫休，更向烏江憐項羽。
遥知筆下卷波瀾，乞與胸中洗塵土。
魏侯魏侯聽我語，醉裏江山迭賓主。
吳歌一聲落青蒲，遮莫催歸啼杜宇。
江南江北知何許，萬水千山話僧廡。
因君永嘉說謝客，南海維摩堪淚雨。
樽前卜試鸜鵒舞，一鬨從渠較鄒魯。
沖虛觀
作者：敖陶孫
朝代：宋

青筇相伴到仙壇，身寄虛無縹緲間。
景物迥殊人世界，煙霞深鎖道家山。
紛紛盡向紅塵老，寂寂誰知白日閒。
遣履山中棋一局，幾人於此未應還。
洗竹簡諸公同賦
作者：敖陶孫
朝代：宋

舍東脩竹密如櫛，一日洗浄清風來。
脫巾解带坐寒碧，置觴露飲始此迴。
平林遠靄開圖畫，西望羣山如過馬。
詩翁意落帆影外，孤村結廬對瀟灑。
百年奇事笑談成，向來無此蒼龍聲。
閑身一笑直錢萬，剜粉劖青留姓名。
清明日湖上晚步
作者：敖陶孫
朝代：宋

一百五日苦多雨，二十四花能幾風。
壯心欲與兒女競，春事翻成寇盜空。
公私蛙合笙歌裏，客主山張圖畫中。
作意後遊仍獨醉，西湖莫忘遠來翁。
熊得自古英之近江舟子譁然此異徵也爲之留皮與膽餘均所獲以侈神貺云作獲熊一首時庚辰孟冬七日
作者：敖陶孫
朝代：宋

來黝者誰，僉曰熊與。
涉江亂流，實始逆予。
天畀敢違，俯取以薦。
維古英神，謂予汝眩。
有男不夢，有妃莫當。
居然兩目，祝晝若盲。
甚者痔下，取怒河伯。
醫者色難，請謀諸藥。
熊兮主方，我有玄囊。
清汝决眥，扞汝濁腸。
有如不信，剖肝自明。
寧我一死，以與衆生。
拜神之休，率曹披啖。
爾愛其蹯，我愛其膽。
燈下嘆
作者：敖陶孫
朝代：宋

老馬知塗益可羞，寒燈冷硯照窮愁。
著書不望從兒讀，歸舍何當與婦謀。
赤脚踏鯤真浪許，短衣射虎恐長休。
何人得似襄陽守，乞我苕湖十頃秋。
燈前曲
作者：敖陶孫
朝代：宋

琉璃燈暖燒春紅，水晶簾垂望欲空。
美人縹緲隔花霧，春心咫尺無由通。
寶釵沽酒市樓中，當筵一曲悲絲桐。
少年遊蕩足行樂，江南日日長春風。
爲竹奴解嘲用山谷先生韻
作者：敖陶孫
朝代：宋

通身有眼更無腸，好上臞庵師子床。
莫作綠衣顛倒想，班姬陳后兩凄凉。
用韵謝竹主人陳元仰
作者：敖陶孫
朝代：宋

熱中褦襶令我汗，日暮佳人期不來。
陳郎揖人不下榻，青山白雲喚得迴。
手開十畝蕭郎畫，箇裏何妨繫吾馬。
食單得凉清可啜，毳褐分陰翠如灑。
摇金戛玉真天成，夢搗風前茶臼聲。
一川窈窕荷萬柄，野翁得此甘辭名。
用香字遺李恭叔
作者：敖陶孫
朝代：宋

我無令君三日香，瘦鶴爲軀龜作腸。
薄寒中人曳兩縰，獨吟猗那遺我將。
憶從兩脚萬里回，政坐羣兒相謗傷。
朅來一見老柱史，城郭落落巋靈光。
安得與君壽六龍，探借千歲北斗漿。
却乘斑虬訪月窟，盡斫惡樹無留藏。
天風泠泠吹佩環，洞視碧落豁四旁。
下方應奉正三入，閑置可憐青瑣窗。
畢叔茲可掃園賞牡丹
作者：敖陶孫
朝代：宋

衣冠塞繁都，茂苑非夙昔。
雙鋪俯行渠，文簡相公宅。
是家固多賢，滿篋載春秋。
中有數畝園，頗復修風流。
新亭著高穩，佳木行清幽。
客來必置醴，井蛙挾其輈。
張燈看洛花，意作長門愁。
小却得一欣，凍壁纏蛟虬。
先朝補天手，翰墨皆其遊。
再拜閲帝書，局促虞褚歐。
平生實好奇，兩武布九州。
恍然駕閬風，坐我曲池頭。
竹間是茶煙，松風助颼颼。
梅食亦登盤，按行感良儔。
櫪馬喧午枕，土毛擷晨羞。
似聞屋東偏，萬指食鋤耰。
行當賣書籍，買鄰託羊求。
與公行灌園，第一營瓜疇。
病中用杜工部江村韵
作者：敖陶孫
朝代：宋

早歲縱橫論九流，中年往往愛清幽。
細觀夢境皆爭鹿，靜遣機心欲狎鷗。
池上貪閒臨晉帖，燈前抱病看吳鈎。
山林鍾鼎從天賦，言志俱慚點與求。
登蘇臺用袁憲韵贈兩趙提幹
作者：敖陶孫
朝代：宋

勝賞多從暇日違，眼中朋友欲星稀。
退休不復思三顧，能賦猶堪廣七依。
遊鹿臺前空逝水，棲烏曲裏只斜暉。
書生懷古真癡絕，看盡閑雲入棟飛。
皋亭山
作者：敖陶孫
朝代：宋

樵路縈連入翠微，清泉白石可忘機。
雲中犬吠劉安過，樹杪春深望帝歸。
白鶴肯留華表語，蒼官合受錦衣圍。
珠襦玉柙今何許，一笑人間萬事非。
短歌贈臨安友人
作者：敖陶孫
朝代：宋

素絲衝塵化爲墨，老人雙鬢無由黑。
俗兒翻手候炎凉，惟有君心比霜雪。
破窗草亢風雨寒，夢遊帝鄉虎當關。
枯魚對酒淚濺俎，雄劍夜吼銅花乾。
二十辭家顔色故，春心不語絃解語。
借君古鏡施鉛華，含羞獨泣羅房雨。
青天中開多不平，少年裘馬如流星。
千金無處買俠骨，坐念歲月空崢嶸。
秋日雜興·其一
作者：敖陶孫
朝代：宋

凉颸動空谷，振我庭樹枝。
鮮榮忽顰蹙，顔色慘不怡。
節序一如此，明當戒裘衣。
寒蟲勸機杼，敦迫不貸時。
汝意固可尚，我機坐無絲。
秋日雜興·其三
作者：敖陶孫
朝代：宋

客從湘中來，問我手中松。
當時一寸根，翥霄作鸞龍。
子可爇我鼎，肪可澤我容。
松今已如此，而况種樹翁。
寄聲十八丈，法當理歸筇。
秋日雜興·其二
作者：敖陶孫
朝代：宋

晝氣差小祥，夜氣益以清。
林端動華彩，初月當我楹。
澗光若翻鶴，草露如栖螢。
攬衣一徙倚，肝鬲涵空明。
一室噤衆籟，寂寥無人聲。
落葉忽墮瓦，憂心還獨驚。
秋日雜興·其五
作者：敖陶孫
朝代：宋

昨日尚絺綌，今日便衾帟。
在公不關白，故故出不測。
鄉來三丈熱，變滅在倏忽。
蓬根爽然醒，凉意滿巾幘。
團扇豈辦此，羞澀謝陋質。
不必待秋來，理宜長棄擲。
秋日雜興·其四
作者：敖陶孫
朝代：宋

陣雲起西北，中原暗黄塵。
豈無匡時算，無路不得陳。
書生亦過計，夜夜占天文。
匣劍似識時，中宵啞然鳴。
我亦發悲歌，沾衣涕從橫。
竹閒新闢一地可坐十客用前韵刻竹上
作者：敖陶孫
朝代：宋

竹君得姓起何代，渭川鼻祖茲雲來。
主人好事富千埒，日報平安知幾迴。
平生好山仍好畫，意匠經營學盤馬。
別裁斗地規摩圍，自汲清池行播灑。
一杯壽君三徑成，請君靜聽風來聲。
醉眠煮得石根爛，以次平章身與名。
絕句
作者：敖陶孫
朝代：宋

霜風欺斷柳，星月愛平蕪。
船暖知村近，鐘寒想寺孤。
續薄薄酒
作者：敖陶孫
朝代：宋

薄薄酒，勝齋蔬。
粗粗布，勝無襦。
醜妻惡妾勝鰥孤。
叱塗呵道驅高車，何如醉歸連臂行相扶。
巍冠束带商唐虞，何如北窗散髮擁腹千爬梳。
金樽瓦盆酒如一，食芹差可無彫胡。
名堯字孔相號呼，百年螻蟻同丘墟。
朝爲卿相暮匹夫，青黄蚤失溝中枯。
錐利未必賢椎愚，左圓右方徒區區。
不如濁酒三盃對醜婦，荆釵布裙相媚嫵。
自笑
作者：敖陶孫
朝代：宋

抱甕終焉與世迷，斲輪久矣嘆吾衰。
江南未必無佳士，海內何由得二兒。
不共施梁爭折角，却思陶謝與同時。
歌成未免傍人笑，農馬雖專技已卑。
至日記見簡輔漢卿二首·其一
作者：敖陶孫
朝代：宋

滿窗晴旭散輕埃，報答生成只酒盃。
篇什正須今日用，歲時偏傍俗人來。
輕舠上藕泥初拭，小巷爭魚臭不開。
試作橫竿權土炭，聊從夜半候陽回。
至日記見簡輔漢卿二首·其二
作者：敖陶孫
朝代：宋

枕上吟哦安意好，新詩自覺鬼神扶。
遥傳舊歲無多子，皆試新衣是早圖。
天下自須胡伯始，江東只在管夷吾。
鄉山此際當治麥，誤矣爲文傚兩都。
與太常丞丁晦甫
作者：敖陶孫
朝代：宋

我昔嘗爲李公客，坐覺金氣肅東南。
鉤章棘句護帖妥，獨立却視何巘巘。
此公行世有步里，十不五試驚愚凡。
尺書飛出岷峨西，每沐問訊相雕鑱。
向來思賢實微尚，夢濯杜老百花潭。
環英玉蘂媚初服，風日清美生妍酣。
直言李公似杜公，前者何愧後何慙。
今來劃逢丁太常，目所未接心已甘。
孤標出林唳霜鶻，健論轉海驅風帆。
張旜萬里足騎壯，富公所說惟饑饞。
國中何自得吾兀，尊足乃爲公所貪。
承郎曹司略清貴，龍鸞犧象勞所監。
工歌韶頀未敢請，前有琴瑟紛相參。
據梧枝策了自解，箭鋒一語渠誰諳。
世間聲利大葦箔，置身各自縈繭蠶。
一聞解縛脫軀命，往往唶舌徒婀媕。
千人萬人聲一槩，請聽野老真常談。
捐身大是守身橛，閲世當求出世銜。
君今氣色日日上，歲晚能同彌勒龕。
袁同史丈令賦所欲作醉皓堂詩以爲後日數椽張本四老有袁謂乃其遠祖云
作者：敖陶孫
朝代：宋

黄雲護靈芝，丈人非獨醉。
蕭然四鶴髮，海鳥眩觴味。
古來閉關人，學道用其意。
滈池未返璧，政欠頹然睡。
仙苗足風露，中有熏心厲。
支頤得一笑，劉郎已爲帝。
乾坤重盪滌，奈何前星墜。
昂藏君家老，招喚作許事。
當筵就羽翼，顔色變韶穉。
出山雲怡怡，還山雲洩洩。
追思千載上，把酒足自慰。
君堂定果耳，或者樓閣氣。
是間堪底用，萬甕盛醴齊。
阿戎氣如虎，神手了一世。
政宜日無何，雪紵展鵠翅。
高吟紫芝曲，四老恐欻至。
謁衛參政
作者：敖陶孫
朝代：宋

頃年投詩衛左史，今年謁詩衛相公。
何方客子辟道路，詩卷長邀石浦風。
先生官職泥土如，萬事盡付阿堵中。
天教權嬖表忠節，劍首一吷毫毛空。
祇今事業已如許，願聞當時北歸語。
面對手畫真自知，十年絕口吾甚武。
謝安風流過王導，芙蓉王公竊其表。
從來雅志在東山，角巾不爲箏歌老。
古人進寸退一尺，江草江花足自適。
功名時來不作難，雷動風行本無跡。
百姓相驚當歷耳，三江五湖作瘡痏。
百年天地亦悠悠，長鑱老人淚如水。
側傍湖脚淀山藍，出見輕鷗已不凡。
頗聞琳琅塞門內，三筆六詩公所監。
何能撰杖閲諸子，看公著帽淹幾晷。
朱衣目前空復愁，客有焦桐勞下指。
去家初無可葺牆，獨抱遺經天一方。
石浦倘爲蒼生起，天衢日轂遥相望。
謗議
作者：敖陶孫
朝代：宋

四方集謗議，著面矢如雨。
前身雷將軍，柴立吾甚武。
却還觀我生，與世實鉏鋙。
西通禰衡鄰，東接嵇康堵。
以茲料身後，藐未得死所。
一州納一嘲，一邑獻一侮。
並浙十五州，我作大謗府。
餘外九州者，設伏特未舉。
徐思浮言端，中實無所主。
怪雪羣犬吠，眩日百鳥語。
何由澤其喙，環海變春醑。
坐使聲名高，一日跨堯禹。
謝葉司理徐知縣見貽之什
作者：敖陶孫
朝代：宋

書生自是鑽簡蠹，浄業還從竹背來。
新詩細字行茂密，驚蛇起草盤蛟迴。
是身政欠虎頭畫，望山氣如還櫪馬。
翛然君子六千人，不受湘靈清淚灑。
竹林定交業已成，北窗讀書吾伊聲。
金魚玉带不汝却，社中未厭山王名。
謝蓋晞之餉筆仍酬以古壽春石刻金剛經
作者：敖陶孫
朝代：宋

詩人貴筆精，如射得矢同。
有筆仍工書，如矢入彀中。
先從鼠乞鬚，次論腰到蜂。
平生竹林交，未數阮仲容。
住逢蔡邕書，三日清我胸。
還臨晉賢帖，明眼搏赤熊。
規摹到晚唐，戰手驚揚風。
興來欲捉筆，趯若螽在蛩。
夢想諸葛誠，腰錢走江東。
霜氣侵短褐，十日守兔蹤。
故人知我鄉，孤峰禿玉融。
遣到管城子，令補麟趾終。
驕豪始入手，廩如控奸雄。
竊擬專賞罰，爵之中書公。
何以報嘉恵，古壽碑色空。
字方蘭亭逸，墨比頭陀濃。
君家閲古脚，今日聊會逢。
更待黑蚍蜉，滿紙昏花濛。
貫酒
作者：敖陶孫
朝代：宋

酒泉我南鄰，喚客青旗翻。
渴心若絆馬，未騁意已奔。
平生無長物，取具一瓦盆。
萬事漫不理，得酒雙眉軒。
相傳新豐坊，北奏司命門。
衣冠敬再拜，一病煩公痊。
富貴不敢願，施我腰脾溫。
今晨客舟出，落日鳴蟬繁。
屬車得鴟夷，秉羽可解暄。
却愛畢吏部，神全不驚魂。
渠能給萬甕，甘老愚公村。
賀郡守得江陰
作者：敖陶孫
朝代：宋

檢點詩篇方細讀，忽傳新渥照澄江。
榮公銅虎非渠事，舊憶河豚是此邦。
蕭散蓋公宜置舍，風流謝守想臨窗。
他時我得扁舟去，直過凝香索酒缸。
贈墨工陳伯升
作者：敖陶孫
朝代：宋

古墨法變今百年，雪齋乃能幻神藥。
杜乂膚清衛玠神，眼明再見老陳作。
墨如人意隨短長，用之不盡渠解笑。
須君筆端馭龍蛇，他日始信入木妙。
贈得一禪師
作者：敖陶孫
朝代：宋

舊時黄正父，今日一浮屠。
四海誰知己，三更忽撚鬚。
空山吼獅子，暗壁縛於菟。
何日當吾眼，藜牀淡爾臞。
贈玻璃僧慧觀長老
作者：敖陶孫
朝代：宋

千年觀一如，三日客同居。
祇道清淮近，烏知濁世疎。
地窮初限橘，水富巧藏魚。
排闥風烟入，觀心視聽虛。
飯香鴉闖戶，茶熟水鳴除。
潮載支祁憤，天關禹貢書。
磬材徵古在，石蕝表兇餘。
董杏通鄰堵，秦瓜過滿車。
遊方孤雁去，問法翠屏舒。
何日荆溪道，誅蓬對結廬。
贈英德風和尚
作者：敖陶孫
朝代：宋

風師風狂無是處，文采成龍或成虎。
向來打橛釘虛空，今日入山還削鐻。
晴窗洗出烟巖秋，休嗟李廣不封侯。
見說行年今在坎，老慵且作囚山囚。
贈龜山慧海長老
作者：敖陶孫
朝代：宋

向來縛虎正死急，今日看牛無可鞭。
我提審定之兩印，十年勘盡諸方禪。
浙東西山好僧相，頭目靜如秋水蓮。
試令回眼參壁觀，掣頓已作獼猴顛。
平生棒喝不作用，何者可毒臞翁拳。
龜山爬沙吸淮海，上有蜀客蹲其顛。
石顱鐵脊鋸牙齒，老龜無力供迴旋。
自言小來坐鬼窟，木客對誦明月篇。
山中白石足朝飯，無語可對蹲鴟前。
一行乃得命大謬，萬事瓦裂今蕭然。
祇念竿木事遊戲，鐵胎五百成拘牽。
至人無心亦到我，顧念塵脚相摩湔。
是身如雲即虛幻，安要包裹爭鮮妍。
爾來臞翁頗狡獪，隨風轉柂忘洄沿。
都梁采藥竟何有，杖頭挑得枯藤僊。
高堂暗坐觸蝙蝠，放光時有階頭磚。
了無一法可酬難，蒲團禪板久已捐。
山空月明礎石員，百圍老幹行參天。
何當斷手釋椎鑿，與師共泛荆溪船。
送別史友六首·其一
作者：敖陶孫
朝代：宋

中興元老堂堂，諸孫玉質金相。
封殖毋忘嘉樹，愛思猶及甘棠。
送別史友六首·其三
作者：敖陶孫
朝代：宋

過淮讀二山賦，舉世識三槐家。
熊魚等所欲者，兕虎敢歎非耶。
送別史友六首·其二
作者：敖陶孫
朝代：宋

諸君置膜外論，之子真箇中人。
冀北何限千駟，東市初逢一麟。
送別史友六首·其五
作者：敖陶孫
朝代：宋

八堰三江良苦，十洲五嶠能明。
歸路未誇海市，還家且饜南烹。
送別史友六首·其六
作者：敖陶孫
朝代：宋

冶渚餞何彥德，虎谿送陶淵明。
諸人卿自卿法，今日吾用吾情。
送別史友六首·其四
作者：敖陶孫
朝代：宋

煙霏巧濕行李，鐘鼓初分去舟。
中有錦衣尚褧，旁看泥軾垂油。
送別張長官東歸
作者：敖陶孫
朝代：宋

勸君少留持一觴，三年一日纔初長。
春風愔愔著桃李，露雨沃沃開麻桑。
道傍簫鼓莫凄咽，使君平生面如鐵。
裁量渠是臺閣具，坐使霜蹄困羈紲。
前生瘡痏生潢池，手披腹摩隨所醫。
州家徵財使家督，灌輸輦送無愆期。
諸郎自是豐年玉，誰能待荒學儲穀。
虛名作祟謹勿近，介者得嫌同者俗。
臞庵先生室無鄰，晚年得君情更親。
常時問政有寬猛，獨覺處世無緇磷。
何人幕府容疎懶，憶君高樓衣带緩。
朅來問訊池上魚，一笑相看喜無算。
了知喜極還生愁，獨自含情上小舟。
府中參佐足追送，坐念長江天際流。
還家且種鹽官棗，垂柳當門樂華皓。
詔書定起尹翁塗，珍重身名莫草草。
送安豐尉丁夢符歸霅川因簡之晦兄弟時寓崇川報恩寺
作者：敖陶孫
朝代：宋

世紛何豫人，直作走千里。
寒壓破虎韉，霜風殺淮葦。
能來得吾願，連夜燈花喜。
矯矯將軍力，一日破萬紙。
填胸龍豹韜，政坐毛錐子。
區區寄人幕，誰訪習鑿齒。
相見各挽鬚，士窮乃如此。
吾謀適不用，步到狼山趾。
荒村圍海氣，尖城如卧已。
幸當小盤旋，長袖爲君起。
回首叫周郎，湟水面欲死。
往者城南杜，鈿車湊流水。
胡然落此地，伴客歌快耳。
吾徒離闊好，見即裂其眥。
中年迫婚宦，官事漫不理。
關心且詩酒，甕面撥寒蟻。
如聞董召南，犬鷄封石髓。
感君好兄弟，行當訪虛址。
雍丘且勿念，將星落寒紫。
送歸無好語，凉月挂鯨尾。
君行定過潘，茶鼎面曲几。
因之啟三請，問酒所以止。
送月上人住寶積寺
作者：敖陶孫
朝代：宋

天竺應須老辨才，羅浮那得染塵埃。
試看出日朱明觀，便是中天積翠臺。
起廢合歸良匠手，安禪好住白雲堆。
寄聲舊日黄居士，九鎖丹函請一開。
送林伯農還鹿角山
作者：敖陶孫
朝代：宋

今我不樂遊四方，夙昔已具浮海航。
十年點化鷗心性，一生正坐虎文章。
海山未必盡佳處，往與蜑子收漁梁。
夢中了了說吳楚，山川如掌今羊腸。
讀書南隣索檳榔，原頭汙邪豚酒香。
何時攝衣上公堂，蛤蜊含漿魚尾黄，客從南來勤寄將。
送楊帥赴詔
作者：敖陶孫
朝代：宋

謂公目光謝牛背，公視赤子未脫綳。
謂公足跡躡龍尾，公守凍壁如癡蠅。
看公進退無一可，公欲自判何方憑。
邇來詔書下峻層，趣公入趁花底根。
腰龜杖節亦已了，持橐上雍須公能。
公言臣是江西獰，坐中十言九带棖。
滿朝貴人面雪色，可忍一一爲臣頳。
吉州城南水如澠，有蔞可絲魴可罾。
書生說食涎已滿，寄謝龍闕雙觚稜。
祝融海王神最靈，胡能呵霧遮前程。
堂堂大舸截江去，天吳擊鼓馮夷迎。
孰居其間爲此爭，東西欲奪公無情。
衆生焦灼大火聚，公但抱寶眠清冷。
送王楚材往湖州聽讀
作者：敖陶孫
朝代：宋

短羽真成入彀游，小儒蹤跡欲誰求。
非關古字誅揚子，自是諸生欠沈猶。
百計千方元薄命，雙溪二水各宜秋。
此行試卜唐夫子，會向芹邊問楚囚。
送王郎
作者：敖陶孫
朝代：宋

車輪何由方，草色欲無路。
晴川媚雙燕，及此送將去。
若人天機深，奇服雅自與。
色溫無可鉏，語妙時一吐。
相逢大江上，爲我浣塵土。
後期豈前料，已作千歲語。
告歸何草草，雙水深霧雨。
稍聞父老舊，門戶要渠補。
祗愁模楷地，與世作誇詡。
寧當去樓梯，閉置吾叔度。
翼翼吳齊門，大江流日夜。
別君雖咫尺，即是風牛馬。
君才何如我，我拙猶肯借。
淮人買繡絲，布洲市如赭。
張皇十日飲，著公喬松下。
畫工亦豈學，愛玩此粲者。
人情勿苦拒，輿馬幸整暇。
向來三宿戀，取別萬里駕。
想當雙玉瓶，酣歌淚盈把。
縹緲鴻鵠去，吾甘老原野。
送舅氏行
作者：敖陶孫
朝代：宋

迎面賓鴻去未多，攬袪官柳不勝拖。
還家定笑扊扅曲，上水初聽欵乃歌。
濁酒過鄰通問訊，青燈語夜愜平和。
機雲也有謀東日，可解滄浪理釣蓑。
送行者妙淙往青龍謁陳七官人
作者：敖陶孫
朝代：宋

三生同聽寺樓鐘，緊峭芒鞋任所從。
莫向華亭覓船子，趙州橋下有青龍。
送袁席之挈家之任
作者：敖陶孫
朝代：宋

神龍不池拘，威鳳非籠馴。
自我交袁君，愁見地上人。
一官固兒嬉，君視真埃塵。
去如下鞲鷹，來即釋嶠雲。
相從復幾時，孰老西湖春。
門前烏桕花，頗怪烏來頻。
問知八九雛，翅短青尚新。
感君携孥行，道路嗟良勤。
念子春秋學，當重博士茵。
胡爲簿餘干，折腰五斗陳。
祭河先惡池，小大則有倫。
細意事朱墨，凡例實要津。
贈言吾豈敢，輒獻所食芹。
惟時風雨交，塗潦埋車輪。
十年上饒路，夢中說悲辛。
黄泥漫塘坡，鳴鼉舞淵淪。
贈子方竹筇，副以白紵巾。
筇方嚇鬼蜮，巾白來祗神。
意氣得人命，杯酒聊慇懃。
上馬莫回頭，慎勿愁我貧。
亦莫作怪事，祭竈通比鄰。
送霅川丁世卿宰舒之懷寧·其一
作者：敖陶孫
朝代：宋

長安亂葉舞征衣，獨把新詩送吏師。
自古才名諳宦拙，邇來官事要兒癡。
送霅川丁世卿宰舒之懷寧·其二
作者：敖陶孫
朝代：宋

八公草木迎人處，三老風沙上水時。
直使邊頭行國寶，少年白面且經維。
酬答李學長
作者：敖陶孫
朝代：宋

夫子焉不學，高朕羅三賢。
橫前一片石，教外皆別傳。
三虎誰最怒，未覺相後先。
渠伊囊中方，貴在後者鞭。
我家一佛堂，盎背知廟堧。
憶昨祠上丁，蕡燭初欲然。
諸生氣清明，人如出雩泉。
洗爵俯象鼻，掩豆高豚肩。
朱弦張文王，繁聲斥師延。
此時識方屨，綦滿青苔錢。
李公獨鳳儀，衆中得何堅。
惜無補天手，轉之上細氈。
朝來食盤中，穉蕨初數拳。
蒼蒼本難測，何由賾真筌。
自我得此士，可以一當千。
如聞縫掖姿，欲重世所捐。
舂容吐握詩，法用春秋全。
酬贈無玉案，三復緇衣篇。
醉歌
作者：敖陶孫
朝代：宋

得誰釀法乃爾佳，連引數盃極口誇。
須臾忘物亦忘我，是非榮辱不可加。
兒童相隨拍掌笑，阿翁醉也扶歸家。
平生故人趙半刺，遣騎折送園中花。
飲酒不待勸，夜如何其月欲斜。
倒著接䍦自起舞，笛聲趁拍鼓三撾。
陶陶兀兀意有得，小姬在傍雙髻丫。
驅令磨墨具紙筆，滿幅大草飛龍蛇。
婦云汝醉當止矣，明日酒醒不愧耶。
醉歌贈鄒孝忠
作者：敖陶孫
朝代：宋

老鄒草檄如吹律，能令陰谷回陽春。
手提赤心獻天子，布衫麻鞋驚市人。
戈船上噓五里霧，詔發內府捐金銀。
進賢冠者不好武，歸來結屋看濤雲。
却回孤憤與江浪，氣壓千人萬人將。
或時飲就夷門屠，亦有撾摻漁陽唱。
埋名袖手君得辭，行宮今在江之湄。
高帝遊魂正思沛，太王有道聊居岐。
一杯屬君當起舞，能令公喜令公怒。
捽摩青山鬭兩虎，搜攪中流鵝鸛語。
平生未受噲等伍，圖中襃鄂爾如許。
六十小劫胡運去，老上單于公手取。
醉歸
作者：敖陶孫
朝代：宋

夜深霜月冷侵膚，醉飲歸來得自娛。
霧氣水光同浩渺，誤看田野作江湖。
長歌行
作者：敖陶孫
朝代：宋

徐州文壤基崇壇，老蔡徑尺刳心肝。
銅槃照夜血光碧，上有慘澹雙鏌干。
請君載書許君死，徹器未竟盟已寒。
了知今人不如古，古人亦有難知處。
張生刎頸殲陳餘，酈兒給印屠諸呂。
勸君結交勿結心，報君多是逡巡人。
救饑重脫嗾獒厄，出淖曾叨食馬恩。
輕言託心腹，心腹爲禍媒。
畏途巉空薄側掌，要離孤塚空崔嵬。
我願中堂置甕常盛酒，後列絲竹前賓友。
細腰燈前拓秋窗，有來白事酹其口。
交亦不必結，名亦不必聞。
燕南氍毹藉地醉，千載一笑平原君。
雁中箭詞
作者：敖陶孫
朝代：宋

南來羈鴻北方客，背負嚴霜飛不得。
日中命盡射生手，一箭正中凌空翮。
一鴻中機百鴻驚，點空細字紛斜橫。
力窮遭烹忍一死，可憐片影長孤征。
古人畢弋豈無意，登俎亦可無肉味。
至今暴殄及胎夭，殺氣爲妖滿天地。
物生何至相吞屠，蒼天變化還須臾。
坐殿忽作杜鵑去，行河豈意黄能趨。
人蟲得喪無了日，客行感此淚橫臆。
有弟落南今在亡，十年一字無消息。
冥鴻一來聽祝辭，世間踏地皆危機。
菰蒲飽霜湖水滿，見草爲人汝當遠。
雪中對酒效昌黎體
作者：敖陶孫
朝代：宋

雪乃雨之死，雨乃雪之生。
譬彼潮與水，同出而異情。
洑流或亂潮，凍雨或間雪。
達人於此時，著眼試分別。
等是天一生，而有生殺存。
所以古聖賢，諄諄畏鄉原。
雪中陳孔章招飲
作者：敖陶孫
朝代：宋

始秋我如京，褚中無所齎。
蕭條方逆旅，敗履手自提。
入門一曲几，塵暗烏皮低。
平生實有恃，壯氣干虹蜺。
丈夫死則已，未死牛衣啼。
以茲悟生理，得展庶可齊。
城中雪沒靴，凍馬不敢嘶。
病夫亦怕出，登樓去其梯。
故人知我貧，坐有一石韲。
招要過廬下，春風破餘凄。
老懷不勝酒，秩筵已如泥。
感君一寒語，醉鄉强攀躋。
還歸叱塗路，撐斤只槁梨。
我策三十六，第一捐町畦。
佩服今十年，默化浙東西。
惟有三宿戀，弱念牽房閨。
常時過飯家，屋上瞻烏棲。
勿輕一壺酒，踏凍誰爲携。
窮途見弟兄，感涕沾䚢觿。
世情尚酬答，人事多乖睽。
終焉媿閔嘿，夜卧三畫臍。
何時接綢繆，門牡炊家雞。
入舍更主客，愧無鹿門妻。
題郁氏子床屏
作者：敖陶孫
朝代：宋

歌舞教成王謝宅，百年華屋幾人居。
豈無藤葛垂陰地，女轉繅車兒讀書。
飄風荆溪
作者：敖陶孫
朝代：宋

船頭月渾雲不度，轉眼光陰遽如許。
江湖無地寄風威，短蓑遺作胡旋舞。
還將老病入孤舟，碧波爲人生白頭。
闌中五更鵝鴨亂，老漁畫肚起長算。
體齋詩爲梁谿馮季求作
作者：敖陶孫
朝代：宋

口腹不自主，來吟體齋詩。
三肅齋中人，問體安措辭。
體卑語近拘，體高語近欺。
耳目口鼻形，人各師其師。
要之天地間，當以一理推。
馮侯好兄弟，一一清廟姿。
是家好談道，脫略毛與皮。
一堂春愔愔，詩禮相娛嬉。
但媿遠客塵，涴子連理枝。
雖然參自訣，要知不磷緇。
我車得國工，分路有險夷。
君知魯叟聖，妙在物不遺。
當其作春秋，一字如權錘。
越境惜趙盾，斷謂此語非。
俗儒無已心，望道如隔紕。
閉門畫圓方，用世多參差。
千載堪一咍，汝足未及巇。
馮郎顧我笑，坐久鑪煙遲。
黄花粲牆東，青山轉牆西。
吾言亦已費，須君浮一巵。
高郵因師蒲萄蘆鴈秋瓜三種·其一
作者：敖陶孫
朝代：宋

漢家士馬知多少，晚得蒲萄繞院栽。
何物支郎能伎倆，龍鬚馬乳應時來。
高郵因師蒲萄蘆鴈秋瓜三種·其三
作者：敖陶孫
朝代：宋

子母鉤牽曉露漙，行人暍暑慰艱難。
青門種色今餘箇，莫作黄臺秋盡看。
高郵因師蒲萄蘆鴈秋瓜三種·其二
作者：敖陶孫
朝代：宋

莫話凄凉塞北秋，銜蘆避弋使人愁。
與君細展江南畫，水宿沙眠得自由。
龔立道家藏虢月石屏
作者：敖陶孫
朝代：宋

桑田鑒一奪，周官寒如灰。
賜玨先淪奔，乃自垂棘胎。
劫火到咸陽，六國無珍材。
空餘虢山在，蚌水相縈迴。
古潭月荒凉，孤光翳復開。
六丁所邀留，珪魄幻紫瑰。
閟藏三千年，掘獄無張雷。
君先世閩南，家枕鳳咮堆。
夜光有感觸，渠伊入剸裁。
向來匪石心，不轉誤國魁。
皦如照萬世，是君以聞來。
遠孫極風流，乞語譾餘哀。
摩挲紫雲姿，百感集我懷。
石汝亦不遇，無兩歐蘇梅。
絕句
作者：敗道道人
朝代：宋

瑶峰一別杳難期，消渴從教醉枕攲。
不信丹青能畫得，五更燈暗月來時。
诗一首
作者：文仪
朝代：宋

乙卯之春凤诏颁，二孙指拟上春官。兰宫绾却蓝袍了，犹恨麻衣泪未乾。
诗一首
作者：文仪
朝代：宋

乙卯之春凤诏颁，二孙指拟上春官。
兰宫绾却蓝袍了，犹恨麻衣泪未干。
詩一首
作者：文儀
朝代：宋

乙卯之春鳳詔頒，二孫指擬上春官。
蘭宮綰却藍袍了，猶恨麻衣淚未乾。
寄云水禅师
作者：文兴
朝代：宋
体裁：五言律诗

百丈传衣后，栖心近沃洲。道高归毳侣，名重达凝旒。对话千峰雪，安禅万木秋。仍闻有新偈，时向四方流。
和东坡韵二首
作者：文及翁
朝代：宋

万寿山藏不二中，九峰峰下善财童。敲门问竹机锋触，倚槛看花色界空。汝坐蒲团曾有梦，我来刍牧愧无功。吴天蜀地元来近，月照峨嵋日又东。身满华严法界中，香厨底事感天童。那知本觉从何觉，才悟真空自不空。若有相时元说梦，到无言处却收功。一钩月上星三点，汝向西床我面东。
和东坡韵二首·其一
作者：文及翁
朝代：宋

万寿山藏不二中，九峯峯下善财童。
敲门问竹机锋触，倚槛看花色界空。
汝坐蒲团曾有梦，我来刍牧媿无功。
吴天蜀地元来近，月照峨嵋日又东。
和东坡韵二首·其一
作者：文及翁
朝代：宋

万寿山藏不二中，九峰峰下善财童。敲门问竹机锋触，倚槛看花色界空。汝坐蒲团曾有梦，我来刍牧愧无功。吴天蜀地元来近，月照峨嵋日又东。
和东坡韵二首·其二
作者：文及翁
朝代：宋

身满华严法界中，香厨底事感天童。那知本觉从何觉，才悟真空自不空。若有相时元说梦，到无言处却收功。一钩月上星三点，汝向西床我面东。
和东坡韵二首·其二
作者：文及翁
朝代：宋

身满华严法界中，香厨底事感天童。
那知本觉从何觉，纔悟真空自不空。
若有相时元说梦，到无言处却收功。
一鈎月上星三点，汝向西床我面东。
和太傅平章賈魏公咸淳庚午冬大雪遺安撫潛侍郎
作者：文及翁
朝代：宋

身遊廊廟意山林，六出花開一寸心。
平地尺書叨載史，瞻天班賀齒諸任。
屢豐歲事常如昔，太素風光直到今。
收斂神功放晴景，白河半夜掃層陰。
和太傅平章贾魏公咸淳庚午冬大雪遗安抚潜侍郎
作者：文及翁
朝代：宋
体裁：七言律诗

身游廊庙意山林，六出花开一寸心。平地尺书叨载史，瞻天班贺齿诸任。屡丰岁事常如昔，太素风光直到今。收敛神功放晴景，白河半夜扫层阴。
和東坡韻二首·其一
作者：文及翁
朝代：宋

萬壽山藏不二中，九峯峯下善財童。
敲門問竹機鋒觸，倚檻看花色界空。
汝坐蒲團曾有夢，我來芻牧媿無功。
吳天蜀地元來近，月照峨嵋日又東。
和東坡韻二首·其二
作者：文及翁
朝代：宋

身滿華嚴法界中，香厨底事感天童。
那知本覺從何覺，纔悟真空自不空。
若有相時元說夢，到無言處却收功。
一鈎月上星三點，汝向西床我面東。
失調名
作者：文及翁
朝代：宋

朗吟飛過。
失调名·朗吟飞过
作者：文及翁
朝代：宋
体裁：词

朗吟飞过。
山中夜坐
作者：文及翁
朝代：宋

悠悠天地間，草木獻奇怪。
投老一蒲團，山中大自在。
山中夜坐
作者：文及翁
朝代：宋
体裁：五言绝句

悠悠天地间，草木献奇怪。投老一蒲团，山中大自在。
次回仙韵
作者：文及翁
朝代：宋

开山凿石天无际，钓水耕云地有馀。金鼎莫传添汞法，墨池且问太玄书。形栖枯槁元寂寞，迹寄榴皮特有馀。欲唤回仙谈往事，直须瘿相认天书。
次回仙韵·其一
作者：文及翁
朝代：宋

开山凿石天无际，钓水耕云地有余。
金鼎莫传添汞法，墨池且问太玄书。
次回仙韵·其一
作者：文及翁
朝代：宋

开山凿石天无际，钓水耕云地有馀。金鼎莫传添汞法，墨池且问太玄书。
次回仙韵·其二
作者：文及翁
朝代：宋

形栖枯槁元寂寞，迹寄榴皮特有余。
欲唤回仙谈往事，直须瘿相认天书。
次回仙韵·其二
作者：文及翁
朝代：宋

形栖枯槁元寂寞，迹寄榴皮特有馀。欲唤回仙谈往事，直须瘿相认天书。
次回仙韻·其一
作者：文及翁
朝代：宋

開山鑿石天無際，釣水耕雲地有餘。
金鼎莫傳添汞法，墨池且問太玄書。
次回仙韻·其二
作者：文及翁
朝代：宋

形棲枯槁元寂寞，跡寄榴皮特有餘。
欲喚回仙談往事，直須癭相認天書。
賀新郎
作者：文及翁
朝代：宋

一勺西湖水。渡江來、百年歌舞，百年酣醉。回首洛陽花世界，煙渺黍離之地。更不復、新亭墜淚。簇樂紅妝搖畫艇，問中流、擊楫誰人是。千古恨，幾時洗。餘生自負澄清志。更有誰、磻溪未遇，傳嚴未起。國事如今誰倚仗，衣帶一江而已。便都道、江神堪恃。借問孤山林處士，但掉頭、笑指梅花蕊。天下事，可知矣。
贺新郎·一勺西湖水
作者：文及翁
朝代：宋
体裁：词

一勺西湖水。
渡江来、百年歌舞，百年酣醉。
回首洛阳花世界，烟渺黍离之地。
更不复、新亭坠泪。
簇乐红妆摇画艇，问中流、击楫谁人是。
千古恨，几时洗。
余生自负澄清志。
更有谁、磻溪未遇，传严未起。
国事如今谁倚仗，衣带一江而已。
便都道、江神堪恃。
借问孤山林处士，但掉头、笑指梅花蕊。
天下事，可知矣。
贺新郎·西湖
作者：文及翁
朝代：宋

一勺西湖水。渡江来、百年歌舞，百年酣醉。回首洛阳花世界，烟渺黍离之地。更不复、新亭堕泪。簇乐红妆摇画艇，问中流、击楫谁人是。千古恨，几时洗。余生自负澄清志。更有谁、磻溪未遇，傅岩未起。国事如今谁倚仗，衣带一江而已。便都道、江神堪恃。借问孤山林处士，但掉头、笑指梅花蕊。天下事，可知矣。
贺新郎·西湖
作者：文及翁
朝代：宋
体裁：词

一勺西湖水。渡江来、百年歌舞，百年酣醉。回首洛阳花石尽，烟渺黍离之地。更不复、新亭堕泪。簇乐红妆摇画艇，问中流、击楫谁人是。千古恨，几时洗。
余生自负澄清志。更有谁、磻溪未遇，傅岩未起。国事如今谁倚仗，衣带一江而已。便都道、江神堪恃。借问孤山林处士，但掉头、笑指梅花蕊。天下事，可知矣。
贺新郎·西湖
作者：文及翁
朝代：宋

一勺西湖水。渡江来，百年歌舞，百年酣醉。回首洛阳花石尽，烟渺黍离之地。更不复、新亭堕泪。簇乐红妆摇画舫，问中流、击楫何人是？千古恨，几时洗？
余生自负澄清志。更有谁、磻溪未遇，傅岩未起。国事如今谁倚仗，衣带一江而已！便都道、江神堪恃。借问孤山林处士，但掉头、笑指梅花蕊。天下事，可知矣！
句
作者：文喜
朝代：宋

一向乱云寻不得，几番临水待归来。
句
作者：文喜
朝代：宋

一向亂雲尋不得，幾番臨水待歸來。
存目
作者：文天佑
朝代：宋

诗题：送人往湖南首句：雁抱秋月洞庭边。
別黄山
作者：文天祐
朝代：宋

黄山別去恨綿綿，華表重尋第幾巔。
馬跡苔肥連碧漢，龍潭水暖漲靈泉。
斷無花逐桃溪外，別有春留藥圃邊。
鶗鴂一聲人亦老，鬢絲驚笑玉顔仙。
别黄山
作者：文天祐
朝代：宋
体裁：七言律诗

黄山别去恨绵绵，华表重寻第几巅。马迹苔肥连碧汉，龙潭水暖涨灵泉。断无花逐桃溪外，别有春留药圃边。鶗鴂一声人亦老，鬓丝惊笑玉颜仙。
别黄山
作者：文天祐
朝代：宋

黄山别去恨绵绵，华表重寻第几巅。
马迹苔肥连碧汉，龙潭水暖涨灵泉。
断无花逐桃溪外，别有春留药圃边。
鶗鴃一声人亦老，鬓丝惊笑玉颜仙。
存目
作者：文天祐
朝代：宋

詩題：送人往湖南首句：雁抱秋月洞庭邊。
黄山听琴
作者：文天祐
朝代：宋
体裁：古风

岁晏抱琴入室处，榾柮烧残听风雨。有客五弦弹太古，扫空恩怨不儿女。污樽抔饮击土鼓，如与羲轩相对语。又如重华坐舜皋，万物长养不苦窳。闻君澹然太古音，感君悠悠太古心。古心古音谁能识，应向松涛处处寻。
黄山聽琴
作者：文天祐
朝代：宋

歲晏抱琴入室處，榾柮燒殘聽風雨。
有客五弦彈太古，掃空恩怨不兒女。
汙樽抔飲擊土鼓，如與羲軒相對語。
又如重華坐舜皋，萬物長養不苦窳。
聞君澹然太古音，感君悠悠太古心。
古心古音誰能識，應向松濤處處尋。
送文安抚出师
作者：文天祥士友
朝代：宋
体裁：七言律诗

出师自古尚张皇，何况长江恣扰攘。闻道义旗离漕口，已驱北骑走池阳。先将十万来迎敌，最好诸军自裹粮。说与无知饶舌者，文魁元不是猖狂。
送文安撫出師
作者：文天祥士友
朝代：宋

出師自古尚張皇，何况長江恣擾攘。
聞道義旗離漕口，已驅北騎走池陽。
先將十萬來迎敵，最好諸軍自裹糧。
說與無知饒舌者，文魁元不是猖狂。
浯溪
作者：文子璋
朝代：宋

漫郎直笔老文□，太师□字尤卓荦。天然二妙刻苍崖，墨本传来重和璞。三年流客居潇嶷，甚欲一来观此碑。尽被前贤刚说破，手磨苔刻难为辞。为子从来止于孝，古以敝屣匹天下。□□神武妖氛清，南内凄凉泪血洒。一时大业中兴唐，万世□□□虎狼。从今罪案休拈起，祇挹□□与元郎。
浯溪
作者：文子璋
朝代：宋

漫郎直笔老文太师□字尤卓荦。
天然二妙刻苍崖，墨本传来重和璞。
三年流客居潇嶷，甚欲一来观此碑。
尽被前贤刚说破，手磨苔刻难为辞。
为子从来止于孝，古以敝屣匹天下。
神武妖氛清，南内凄凉泪血洒。
一时大业中兴唐，万世□虎狼。
从今罪案休拈起，祇挹□与元郎。
浯溪
作者：文子璋
朝代：宋

漫郎直筆老文太師□字尤卓犖。
天然二妙刻蒼崖，墨本傳來重和璞。
三年流客居瀟嶷，甚欲一來觀此碑。
盡被前賢剛說破，手磨苔刻難爲辭。
爲子從來止於孝，古以敝屣匹天下。
神武妖氛清，南內淒涼淚血灑。
一時大業中興唐，萬世□虎狼。
從今罪案休拈起，祇挹□與元郎。
澹山岩
作者：文子璋
朝代：宋

舟舣澹岩前，岩扃不记年。台高先得月，石透可通天。洞古依禅刹，碑残纪昔贤。胜游回首望，林麓锁云烟。
澹山岩
作者：文子璋
朝代：宋

舟舣澹岩前，岩扃不记年。
台高先得月，石透可通天。
洞古依禅剎，碑残纪昔贤。
胜游回首望，林麓云烟。
澹山巖
作者：文子璋
朝代：宋

舟艤澹巖前，巖扃不記年。
臺高先得月，石透可通天。
洞古依禪剎，碑殘紀昔賢。
勝遊回首望，林麓雲煙。
龙多山
作者：文师敬
朝代：宋

我家龙多西，出门山在目。
杖履三十里，兄弟穿云宿。
山上有顷田，岩洞多重复。
石囤如内空，可容万亿斛。
奇古一仙台，清绝三梵屋。
千岁大夫松，万竿君子竹。
四时风飕飕，多寒而少燠。
天低星日近，举首心自肃。
不敢高声呼，恐帝谓予黩。
转盼四方宽，万山皆俯伏。
幽人来避世，松柏可充腹。
何劳苦煎炮，自有云蒸熟。
朝易暮楞严，随意伴幽独。
天下真乐在，安用名利逐。
我亦知此乐，倚门望良速。
入山未要深，且归问寝餗。
男儿天下志，未忍同草木。
他时素志遂，人进我则缩。
来此寄余生，分此山林福。
吾心与道俱，出处应可卜。
龙多山
作者：文师敬
朝代：宋

我家龙多西，出门山在目。杖履三十里，兄弟穿云宿。山上有顷田，岩洞多重复。石囤如内空，可容万亿斛。奇古一仙台，清绝三梵屋。千岁大夫松，万竿君子竹。四时风飕飕，多寒而少燠。天低星日近，举首心自肃。不敢高声呼，恐帝谓予黩。转盼四方宽，万山皆俯伏。幽人来避世，松柏可充腹。何劳苦煎炮，自有云蒸熟。朝易暮楞严，随意伴幽独。天下真乐在，安用名利逐。我亦知此乐，倚门望良速。入山未要深，且归问寝餗。男儿天下志，未忍同草木。他时素志遂，人进我则缩。来此寄馀生，分此山林福。吾心与道俱，出处应可卜。
龍多山
作者：文師敬
朝代：宋

我家龍多西，出門山在目。
杖履三十里，兄弟穿雲宿。
山上有頃田，巖洞多重複。
石囤如內空，可容萬億斛。
奇古一仙臺，清絕三梵屋。
千歲大夫松，萬竿君子竹。
四時風颼颼，多寒而少燠。
天低星日近，舉首心自肅。
不敢高聲呼，恐帝謂予黷。
轉盼四方寬，萬山皆俯伏。
幽人來避世，松柏可充腹。
何勞苦煎炮，自有雲蒸熟。
朝易暮楞嚴，隨意伴幽獨。
天下真樂在，安用名利逐。
我亦知此樂，倚門望良速。
入山未要深，且歸問寢餗。
男兒天下志，未忍同草木。
他時素志遂，人進我則縮。
來此寄餘生，分此山林福。
吾心與道俱，出處應可卜。
句
作者：文德嵩
朝代：宋

九品朝中无势援，五层山下有耕桑。
句
作者：文德嵩
朝代：宋

九品朝中無勢援，五層山下有耕桑。
題元子故宅
作者：文有年
朝代：宋

漫郎百事皆漫爾，獨有溪山認作吾。
念無一物鎮泉石，生怕偃蹇羞吾徒。
靈武中興功掩德，天地大義須人扶。
寧將善頌寓譎諫，百世聞之立懦夫。
太師勁氣形於筆，二美能兼自古無。
後來衮衮下注脚，識者涪翁次石湖。
松煤狼藉楮山赭，空谷雷響工傳摹。
徘徊熟玩長太息，世道日與湘流俱。
題澹山巖
作者：文有年
朝代：宋

爲愛溪山來永州，黄茅白葦使人愁。
驅車遥指崳峰去，峰在瀟江最上頭。
江轉峰回景奇絕，澹山嵌竇真天設。
摩挲丹竈酌石泉，髣髴曾遊今幾劫。
徵君徵君苦避秦，一秦人又一秦人。
青山踏破無扃鐍，何地堪逃世上塵。
题元子故宅
作者：文有年
朝代：宋
体裁：古风

漫郎百事皆漫尔，独有溪山认作吾。念无一物镇泉石，生怕偃蹇羞吾徒。灵武中兴功掩德，天地大义须人扶。宁将善颂寓谲谏，百世闻之立懦夫。太师劲气形于笔，二美能兼自古无。后来衮衮下注脚，识者涪翁次石湖。松煤狼藉楮山赭，空谷雷响工传摹。徘徊熟玩长太息，世道日与湘流俱。
题澹山岩
作者：文有年
朝代：宋

为爱溪山来永州，黄茅白苇使人愁。驱车遥指崳峰去，峰在潇江最上头。江转峰回景奇绝，澹山嵌窦真天设。摩挲丹灶酌石泉，髣髴曾游今几劫。徵君徵君苦避秦，一秦人又一秦人。青山踏破无扃鐍，何地堪逃世上尘。
题澹山岩
作者：文有年
朝代：宋

为爱溪山来永州，黄茅白苇使人愁。
驱车遥指嵛峰去，峰在潇江最上头。
江转峰回景奇绝，澹山嵌窦真天设。
摩挲丹竈酌石泉，髣髴曾游今几劫。
征君征君苦避秦，一秦人又一秦人。
青山踏破无扃鐍，何地堪逃世上尘。
齊雲菴
作者：文洪源
朝代：宋

齊雲山特立，古剎懸危壁。
翠竹舞柔風，高峰聳紅日。
龍井冽生寒，冰房清澈骨。
半空神氣怡，恍入羣仙窟。
仰盼天河明，俯濯龍潭碧。
白雲任去留，好鳥時棲息。
一笑塵世空，此樂復何極。
齐云庵
作者：文洪源
朝代：宋

齐云山特立，古刹悬危壁。翠竹舞柔风，高峰耸红日。龙井冽生寒，冰房清澈骨。半空神气怡，恍入群仙窟。仰盼天河明，俯濯龙潭碧。白云任去留，好鸟时栖息。一笑尘世空，此乐复何极。
齐云庵
作者：文洪源
朝代：宋

齐云山特立，古剎悬危壁。
翠竹舞柔风，高峰耸红日。
龙井冽生寒，冰房清澈骨。
半空神气怡，恍入羣仙窟。
仰盼天河明，俯濯龙潭碧。
白云任去留，好鸟时栖息。
一笑尘世空，此乐復何极。
虞美人
作者：文珏
朝代：宋
体裁：词

歌唇乍启尘飞处。翠叶轻轻举。似呈舞态逞妖容。嫩条纤丽玉玲珑。怯秋风。虞姬珠碎兵戈里。莫认埋魂地。只应遗恨寄芳丛。露和清泪湿轻红。古今同。
虞美人
作者：文珏
朝代：宋

歌唇乍啟塵飛處。翠葉輕輕舉。似通舞態逞妖容。嫩條纖麗玉玲瓏。怯秋風。虞姬珠碎兵戈裡。莫認埋魂地。只應遺恨寄芳叢。露和清淚溼輕紅。古今同。
虞美人·歌唇乍启尘飞处
作者：文珏
朝代：宋
体裁：词

歌唇乍启尘飞处。翠叶轻轻举。似通舞态逞妖容。嫩条纤丽玉玲珑。怯秋风。虞姬珠碎兵戈里。莫认埋魂地。只应遗恨寄芳丛。露和清泪湿轻红。古今同。
遊靈巖·其一
作者：文紳儀
朝代：宋

一入靈巖寺，凭欄望眼遥。
山深雲障日，江闊夜生潮。
古洞遺仙跡，流泉傍石橋。
醉來搔首咏，得句興偏饒。
遊靈巖·其二
作者：文紳儀
朝代：宋

禪林高聳倚晴空，梯上層巒紫翠重。
雲氣下成風雨陣，嵐光高接斗牛宮。
流泉藥水瘳民疾，古洞神仙有路通。
竊欲捫蘿登絕頂，細將民隠達天聰。
游灵岩
作者：文绅仪
朝代：宋

一入灵岩寺，凭栏望眼遥。山深云障日，江阔夜生潮。古洞遗仙迹，流泉傍石桥。醉来搔首咏，得句兴偏饶。禅林高耸倚晴空，梯上层峦紫翠重。云气下成风雨阵，岚光高接斗牛宫。流泉药水瘳民疾，古洞神仙有路通。窃欲扪萝登绝顶，细将民隐达天聪。
游灵岩·其一
作者：文绅仪
朝代：宋
体裁：五言律诗

一入灵岩寺，凭栏望眼遥。山深云障日，江阔夜生潮。古洞遗仙迹，流泉傍石桥。醉来搔首咏，得句兴偏饶。
游灵岩·其二
作者：文绅仪
朝代：宋

禅林高耸倚晴空，梯上层峦紫翠重。云气下成风雨阵，岚光高接斗牛宫。流泉药水瘳民疾，古洞神仙有路通。窃欲扪萝登绝顶，细将民隐达天聪。
游灵岩·其二
作者：文绅仪
朝代：宋

禅林高耸倚晴空，梯上层峦紫翠重。
云气下成风雨阵，岚光高接斗牛宫。
流泉药水瘳民疾，古洞神仙有路通。
窃欲扪萝登绝顶，细将民隠达天聪。
寄雲水禪師
作者：文興
朝代：宋

百丈傳衣後，棲心近沃洲。
道高歸毳侶，名重達凝旒。
對話千峰雪，安禪萬木秋。
仍聞有新偈，時向四方流。
澹山岩
作者：文起传
朝代：宋

拭目澹岩景，莺花三月时。洞堆钟乳石，林拥梵宫基。泉瑩宜烹茗，崖穹好笔诗。胜游情未倦，又促解舟维。
澹山岩
作者：文起传
朝代：宋
体裁：五言律诗

拭目澹岩景，莺花三月时。洞堆钟乳石，林拥梵宫基。泉莹宜烹茗，崖穹好笔诗。胜游情未倦，又促解舟维。
澹山岩
作者：文起传
朝代：宋

拭目澹岩景，鶑花三月时。
洞堆钟乳石，林拥梵宫基。
泉莹宜烹茗，崖穹好笔诗。
胜游情未倦，又促解舟维。
澹山巖
作者：文起傳
朝代：宋

拭目澹巖景，鶑花三月時。
洞堆鍾乳石，林擁梵宮基。
泉瑩宜烹茗，崖穹好筆詩。
勝遊情未倦，又促解舟維。
賀羅珊
作者：新喻宰
朝代：宋

刑部二品尚書郎，匹馬蕭然返故鄉。
點檢庭前親種柳，於今森列總成行。
贺罗珊
作者：新喻宰
朝代：宋
体裁：七言绝句

刑部二品尚书郎，匹马萧然返故乡。点检庭前亲种柳，于今森列总成行。
翠蛟亭
作者：新父
朝代：宋
体裁：五言绝句

断崖捲银涛，拍岸雪相溅。去住本无心，曾向岷峨见。
翠蛟亭
作者：新父
朝代：宋

斷崖捲銀濤，拍岸雪相濺。
去住本無心，曾向岷峨見。
广胜寺
作者：新若通
朝代：宋
体裁：五言律诗

吾党登临兴，亭高眼更明。云深山断续，川阔路纵横。突兀娲皇冢，荒芜简子城。古来那可问，林外晚风生。
廣勝寺
作者：新若通
朝代：宋

吾黨登臨興，亭高眼更明。
雲深山斷續，川闊路縱橫。
突兀媧皇塚，荒蕪簡子城。
古來那可問，林外晚風生。
登云岩塔二绝
作者：方万里
朝代：宋

湖迥山明玉宇澄，浮图绝顶快高登。天风吹我今宵梦，多在瑶台十二层。窣堵崔嵬置曲栏，不知身在碧云端。墨题便是慈恩约，只尺联镳上广寒。
登云岩塔二绝·其一
作者：方万里
朝代：宋
体裁：七言绝句

湖迥山明玉宇澄，浮图绝顶快高登。天风吹我今宵梦，多在瑶台十二层。
登云岩塔二绝·其二
作者：方万里
朝代：宋
体裁：七言绝句

窣堵崔嵬置曲栏，不知身在碧云端。墨题便是慈恩约，只尺联镳上广寒。
历崎道中
作者：方丰之
朝代：宋

漠漠春阳接海低，濛濛晚雨傍山飞。半敧古埭无人过，时有村童护鸭归。
历崎道中
作者：方丰之
朝代：宋

漠漠春阳接海低，蒙蒙晚雨傍山飞。
半敧古埭无人过，时有村童护鸭归。
句
作者：方丰之
朝代：宋

天女终降大居士，登伽惟挠小乘禅。老夫六贼销磨尽，时为幽香一败禅。白是盐埕青是麦，谁云斥卤不堪田。魂梦无金印，生涯有瓦盆。汉室虽然和冒顿，贾生终愿系单于。
句·其一
作者：方丰之
朝代：宋

天女终降大居士，登伽惟挠小乘禅。
句·其三
作者：方丰之
朝代：宋

白是盐埕青是麦，谁云斥卤不堪田。
句·其二
作者：方丰之
朝代：宋

老夫六贼销磨尽，时为幽香一败禅。
句·其五
作者：方丰之
朝代：宋

汉室虽然和冒顿，贾生终愿系单于。
句·其五
作者：方丰之
朝代：宋

汉室虽然和冒顿，贾生终愿繫单于。
句·其四
作者：方丰之
朝代：宋

魂梦无金印，生涯有瓦盆。
渔父
作者：方丰之
朝代：宋

已携巨鲤换新秔，尚有鲦鯈得自烹。
闻道烹鲜易烦碎，呼儿勿用苦为羹。
渔父
作者：方丰之
朝代：宋

已携巨鲤换新粳，尚有鲦鯈得自烹。闻道烹鲜易烦碎，呼儿勿用苦为羹。
绝句
作者：方丰之
朝代：宋
体裁：七言绝句

舍人早定江西派，句法须将活处参。参取陵阳正法眼，寒花承露落毵毵。
菩萨蛮 玉楼春 答紫竹
作者：方乔
朝代：宋

绿阴扑地莺声近。柳絮如绵烟草衬。双鬟玉面碧窗人。一纸银钩青鸟信。佳期远卜清秋夜。桐树梢头明月挂。天公若解此情深，此岁何须三月夏。
菩萨蛮·复答紫竹
作者：方乔
朝代：宋

秋风即拟同衾枕。春归依旧成孤寝。爽约不思量。翻言要打郎。鸳鸯如共耍。玉手何辞打。若再负佳期。还应我打伊。
菊花
作者：方九功
朝代：宋

露冷江苹雁度时，萧萧黄菊满疏篱。
寒枝带雨开仍艳，晚节凌霜赏未迟。
移傍小檐承绮席，从观深夜倒金户。
摘来冉冉香盈把，共泛西风醉莫辞。
莫惜寒花开太晚，孤怀深喜客来双。
疏枝最耐存霜圃，晚节偏宜映月窗。
同调自应兰是籍，浊醪何有玉为缸。
篱边无限陶潜兴，倒著纶巾醉未降。